❤❤یـــانەی کوردژیـن/Kurd Zhin❤❤/ / ژیاننامەی ٢٥ شەهیدی ناسراوی شەڕی داعش\n» ژيـــانـــی نــــاوداران\n» ژیاننامەی ٢٥ شەهیدی ناسراوی شەڕی داعش\n#1 2017-06-30 23:49:36\nژیاننامەی ٢٥ شەهیدی ناسراوی شەڕی داعش\nهوجام عەبدولڕەحمان خدر ناسراو بە "هوجام سورچی" لە ساڵی ١٩٧١ لە گوندی بەردەسور لە سنوری قەزای بەردە ڕەش لە دایک بووە ، لە ساڵی ١٩٩١ پەیوەندی بە ڕیزەکانی پارتی دیموکراتی کوردستانەوە دەکات و دەبێتە پێشمەرگە ، بەژداری شەڕی ئازادکردنی عێراقی کردووە و لە دوای دامەزراندنی هێزی زێرەڤانی دەگوازرێتەوە بۆ سەر سوپای ٣ زێرەڤانی ،لە ساڵی ١٩٨٧ هاوسەرگیری لەگەڵ خاتوو "مەراری" دەکات و خاوەنی ١١ منداڵبوو کە دوانیان کەم ئەندامن و دوانیشیان پێشمەرگەن ،لە مانگی تەموزی ٢٠١٤ لە شەڕێکی مەردانەدا شەهید هوجام لە گوندی " تەل ئەبیەز " بریندار دەبێت و بە دیلی دەکەوێتە دەستی چەتەکانی داعش ، چەتەیەک بە ناوی " موەفەق ئەسعەد ئەسکەندەر " کە کوردێکی چەمچەماڵی ناو داعش بوو بەهۆی ئەوەی برایەکی لە لایەن پێشمەرگەوە کوژرابوو بڕیاریدا تۆڵەی خۆی بکاتەوە بۆیە دوای زیاتر لە پێنج مانگ ، مانەوە بە دیلی لە ژێر دەستی چەتەکانی داعش لە ٢٦/١/٢٠١٥ "هوجام سورچی" بە دڕندانەترین شێوە شەهید کرد ، دوای شەهید بوونیشی لە شارۆچکەی "رۆڤیا" لە قەزای "بەردە ڕەش" پەیکەرێکی بۆ دروست کرا ،جێگای باسە بکوژەکەی "هوجام سورچی" لە شەوی ٢/٤/٢٠١٥ کوژرا\nڕۆژنامەنوسی دیاری ناو میدیای کوردی شیفا زکری ئیبراهیم ناسراو بە "شەهید شیفا گەردی" لە ٢٤/١٢/١٩٨٦ لە ئۆردوگای "زێوە" لە شاری "ورمێ" لە ڕۆژهەڵاتی کوردستان لە دایک بووە ، لەساڵی ١٩٩١ گەڕاوەتەوە باشوری کوردستان ، ساڵی 2006 پەیمانگای تەکنیکی بەشی کۆمپیوتەری تەواوکردووە ، لە ساڵی 2013 بەشی راگەیاندنی لە کۆلێژی ئەدەبیاتی زانکۆی سەلاحەدین تەواوکردووە ، لە ساڵی 2006 لە کەناڵی "زاگرۆس" دەستی بە کاری راگەیاندن کردووە ، لە ساڵی 2007 تاوەکو ساڵی 2010 لەگەڵ کاری رۆژنامەنووسی کاری مامۆستایەتی کردووە ،لە سەرەتای دامەزاردنی تۆڕی میدیایی رووداو لە ٢٩/٥/٢٠١٣ وەک ئەستێرەیەکی دیاری شاشەی رووداو دەرکەوتووە، بەڕێوەبەری بەشی ئاوتپووتی رووداو بوو ،لە سەرەتای دەستپێکردنی ئۆپەراسیۆنی موسڵ بەرنامەی فۆکەس موسڵی پێشکەش دەکرد ، بەشێوەیەکی مەیدانی وەک رۆژنامەوانێکی جەنگی لە میحوەرەکانی جەنگ ئامادە دەبوو و راپۆرتی دەکرد ، لە ٢٥/٢/٢٠١٧ بۆهۆی بۆمبێکی بەچێماوی داعش شەهید بوو ، شەهیدبوونی شیفا گەردی کاردانەوەی ناوخۆی و جیهانی لێکەوتەوە\nتەنها سێ ساڵ ژیا بەڵام سەدان ملیۆن کەس لە دوونیادا دەیناسن ،لە ساڵی ٢٠١٢ لە کۆبانێ لە دایک بوو ، لە بەهۆی شەڕی سوریاوە لە باوکی و دایکی و برا گەورەکەی بڕیاریاندا بچن بۆ تورکیا دواتر ئەوروپا لەوێشەوە بۆ کەنەدا بە ڵام لە کاتێکدا دەیانویست لە تورکیاوە بچن بۆ ئەوروپا ئەو کەشتە لەسەری بوون بەهۆی زریانەوە وەرگەڕا ئالانی ٣ ساڵان و غالبی ٥ ساڵان و ڕەیحانەی دایکی ٢٨ ساڵان خنکان و عەبدوڵای باوکیان ڕزگاری بوو بەڵام جەرگی سوتا ، کاتێک تەرمی ئالان کوردی ڕۆژى ٢ى ئەیلولى ٢٠١٥، کاتژمێر شەشی بەیانى لە کەنارئاوەکانی ئاکیالار لە قەزاى بودروم لە پارێزگاى موغلای تورکیا کەوتبوو ، محەمەد چوپلاک ئەفسەری تورکیا یەکەم کەس بوو تەرمەکەی ئالانی دۆزییەوە و لە کەنار دەریاکە دووری خستەوە ،چوپلاک لە کاتی هەڵگرتن و گواستنەوەی ئالاندا، ئاگاداری ئەوە بووە کە کەسانێک لە دەوروبەریدا خەریکی وێنەگرتن بوون، بەڵام ئاگاداری ئەوە نەبووە کە وێنەکەی لە ماوەیەکی زۆر کەمدا بە میدیا جیهانییەکاندا بڵاوبووەتەوە ، لە ڕۆژی ٤/٩/٢٠١٤ تەرمی ئالان و غالب و دایکیان لە کۆبانێ بەخاک سپێردرا ، مەرگی ئالان کاریگەری لەسەر زۆرێک لە وڵاتە ئەوروپیەکان دانا و بڕیاریاندا پەنابەران وەربگرن\nجیلان برجس نایف کچە کوردی ئێزدی لە ساڵی ١٩٩٥ لە گوندی "کور عەزیز" لە شەنگال لە دایک بووە ، کاتێک داعش هێرشی کردە سەر شەنگال لە ٣/٨/٢٠١٤ جیلان وەک کوردانی دیکەی ئێزدی کەوتە دەستی ئەو چەتانە ، جیلان و ٧٠٠ کەسی دیکە بران بۆ قوتابخانەیەک لە بەعاج کە داعش کردبووی بە زیندان ، هەر ڕۆژە کچێکیان بە زۆر دەبرد ،جیلان لە ٢٠/٨/٢٠١٤ خۆی کوشت و شەهید بوو ، چەکدارانی داعشیش لاشەکەیان خستە ناو زباڵە تا وەکو سەگ و ئاژەڵ بیخۆن\nلە ١٥/٩/٢٠١٤ تیرۆریستانی داعش هێرشیان کردە سەر کۆبانێ لە دوای ١٣٤ ڕۆژ لە ٢٦/١/٢٠١٥ ئەو ڕۆژەی هوجام سورچی تێدا شەهید کرا ، لەم ماوە دوور و درێژەدا چەندان چیرۆک تۆمار کران ئەم چیرۆکانە سەرنجی زۆرێک میدیاکانی جهانی بە لای خۆیدا ڕاکێشا وەک\ndaily mail , bbc , rusia today , daily star , express, independent , mirror , the sun\nئەمانە چەند چیرۆکێکی ڕاستی و بە ئازارن\nجیلان ئۆزالپ لە ناو شەڕڤاناندا بە "بێریڤان ساسۆن" ناسراوە لە سالێ ١٩٩٥ لە "باتمان"ی باکوری کوردستان لە دایک بووە کاتێک چەتەکان هێرشیان کردە سەر ڕۆژئاوای کوردستان جیلان پەیوەندی بە یەپەگە وە کرد کانتۆنى کۆبانێ کە لە دواى کانتۆنى جزیرە و لە ڕۆژى ٢٧ى کانونى دووەمى ٢٠١٤ دامەزراوە بەڵام لە ١٥ى ئەیلولى ٢٠١٤دا چەتەکانی داعش بە خەونی داگیرکردنی کۆبانێی کوردان یان وەک خۆیان دەیانگوت "عین العرب" هێرشیان کردە سەر کۆبانێ ٪٧٥ کۆبانێیان داگیر کرد بەڵام لە ٣١/١٠/٢٠١٤ پێشمەرگە لە باشورەوە چوون بۆ یارمەتی براکانیان لە ڕۆژئاوا لە دواى ١٣٤ ڕۆژ بەرەنگارى، داعش لە ڕۆژى ٢٦ى کانوونى دووەمى ٢٠١٥ لە کۆبانێ تێکشکێنرا لەم ماوە دوور و درێژە دا چەندین چیرۆک تۆمارکران ، چیرۆکی جیلان یەکێکە لەوانە ، "با ژیانی من بە گولەیەک کۆتایی بێت بەڵام ئامادە نیم بە دیلی بکەومە دەستی داعش" ئەمە وتەی جیلانە لە ڕاپۆرتێکی بی بی سی بەریتانی گوتبووی کە لە ڕۆژی ٥/٩/٢٠١٤ بڵاوبوەوە ، کاتێک بێریڤان و شەش شەڕڤانی دیکە لە کۆتایی هەمان مانگ واتە لە ئەیلولی ٢٠١٤ دەکەونە بوسەیەکی چەکدارانی داعش، پێکەوە بڕیار دەدەن تا کۆتا هەناسەیان شەڕبکەن، دوای ئەوەی هاوڕێکانی بێریڤان یەک لەدوای یەک لەپاڵیدا شەهید دەبن و گوللـەی پێنامێنێت، بە بێتەل پەیوەندی بە هاوڕێکانی دەکات و داوای گەردن ئازادیان لێ دەکات پاشان ڕووی دوا فیشەکی لە خۆی دەکات و بەلێنەکەی دەباتە سەر و کوتایی بە ژیانی خۆی دەهێنێت و شەهید دەبێت\nدلار گەنج خەمیس ناسراو بە "ئاری میرکان" لە ساڵی ١٩٩٢ لە گوندی میرکانی ناوچەی ماباتانی سەر بە کانتۆنی عەفرین لەدایک بووە ئارین لە ساڵی ٢٠٠٧ بەشداری ناو ریزەکانی تەڤگەری ئازادی کوردستان دەبێت و بە دەستپێکردنی شۆڕشی ڕۆژئاوای کوردستان لەگەڵ ٣ برای تری بەشداری خەباتی پاراستن دەبێت ، ئارین کە خاوەنی تایبەتمەندی پێشەنگایەتی بوو، لە گردی مشتەنور بووە فەرماندەی یەکینەیەک ، دوای ئەوەی چەتەکانی داعش چواردەوری گردی مشتەنوریان لە کانتۆنی کۆبانێ گرت، لە ٥/١٠/٢٠١٤ بە ئەنجامدانی چالاکیەکی فیدایی لە دژی چەتەکانی داعش، لە مێژووی مرۆڤایەتیدا داستانێکی نوسیەوە. ئارین لە هێرشی کۆمەڵکوژی چەتەکاندا وتبووی، "ژنی کورد لە بەرخۆدانی کۆبانێدا هێشتا دوایین قسەی خۆی نەکردووە. ئێمە لە چەتەکان ناترسین، تا کۆتایی شەڕ دەکەین و لە جیاتی ئەوەی بکەوینە دەستی چەتەکان، چالاکی فەدایی ئەنجام دەدەین."\nکچە شەڕڤانی کورد کە بە "فریشتەی کۆبانێ" ناسرابوو ،لە دایک بووی ساڵی ١٩٨٩ ، خوێندکاری بەشی یاسا بوو لە زانکۆی حەلەب دوای ئەوەی باوک و خاڵی لە لایەن چەتەکانەوە دەکوژرێن بڕیار دەدات تۆڵە بکاتەوە و دەبێتە شەڕڤان ،خۆی لەڕێزەکانی شەڕڤاناندا بەشێوەیەکی خۆبەخش ناونوس دەکات ،ڕەیحانە، سەرنجی ڕۆژنامەنوسی سویدی ) کاڕڵ درۆت ( ڕادەکێشێت. کاتێک ڕەیحانە لەناو جلوبەرگێکی یەکپۆشی سەربازیدا بەزەردەخەنەیەکی ئەفسوناویی و قژێکی ئاڵتونیەوە، چوون فریشتەیەک لەناو جوانی و ئازایەتیەکی کەم وێنەی مێینەیدا، لەپێناو بەرگری لەکۆبانێدا وەستاوە . لەوکاتەدا کاڕۆڵ، یەکەمین ڕۆژنامەنوسی نێودەوڵەتی بووە لەکۆبانێدا و دەرفەتی ئەوەی دەبێت کەلەنێوان خۆی ڕیحانەدا، قسەوباسێکی کورت بهێنێتە کایەوە و هەر لەو ڕۆژەشدا کەمەڕاسیمەکەی تیادا بەڕێوە دەچێت ٢٢/٨/٢٠١٤ کاڕۆڵ چەند وینەیەکی ڕەیچانە دەگیرێت، کەیەکێک لەم وێنانە ئەو وێنەیە بوو کەدواتر سەرنجی جیهانی بەلای خۆیدا ڕاکێشا و بەهەزران هەزار جار لەناو فەیسبوک شێرکرا و لەناو تویتەریشدا هەزاران جار تویت کرا. بەتایبەت کاتێک ئەوەش دووپات کرایەوە کەڕەیحانەی فریشتە بەدەستی خۆی زیاتر لە ١٠٠ شەیتانی تیرۆریستی داعشی کوشتووە ، ئەمە یەکەمین دیدار و دوا دیاری ڕەیحانە فریشتەکەی کۆبانێ و کاڕۆڵی ڕۆژنامەنوسی سوێدی بوو چونکە لەڕۆژی ٥/١٠/٢٠١٤ هەواڵی شەهیدبوون و سەربڕینی ڕەیحانە لەلایەن شەیتانەکانی داعشەوە لەناو میدیاکانی جیهان و سۆشیال میدیادا بەچڕی بڵاوبوەوە. میدیاکان وێنەیەکی ڕەیحانەیان بەسەربڕاوی بەتەنیشت وێنە جوانەکەیەوە کەبەزەردەخەیەکی فریشتە ئاسا و قژێکی ئاڵتونیەوە وەکوو مانگ لەناو جلومەرگێکی یەکپۆشی سەربازیدا دەردەکەوێت بڵاوکردەوە\nهەردەم موسا ساڵی ١٩٨٩ لە "ورمێ"ی ڕۆژهەڵاتی کوردستان لەدایک بووە لە ناو یەپەگە بە "موسا قەناس" ناسراوە ، ئەو لە سەرەتای هێرشەکانی داعشەوە بۆ سەر کۆبانێ وەک قەناس بەدەستێک شەڕی لەگەڵ چەکدارانی داعش کردووە و چۆنێتی شەڕکردن و ئەو وتەیەی کە "بەدەگمەن گولـلەیەکی بەفیڕۆ چووە" بووەتە باس و خواستی بەشێک لە میدیا جیهانییەکان ،شەوی 7 لەسەر 8ی مانگ بەشداری ئۆپەراسیۆنێکی گەورەی کردووە لە دژی چەکدارانی گرووپی تیرۆریستی دەوڵەتی ئیسلامی لە بەرەکانی شەڕی کۆبانێ لەو هێرشەدا فیشەکێک بەر نێوان مل و دڵی دەکەوێت و دوای چەند کاژێر لە نەخۆشخانەی کۆبانێ بەهۆی سەختی برینەکەیەوە شەهید دەبێت لە ٩/٤/٢٠١٥ لە کۆبانێ بەخاک دەسپێرێت\nناوی فەیسەڵ عەبدی بلال سعدونەو لەدایکبووی لە ساڵی ١٩٨٤ لە کۆبانێ لەدایک بووە لە منبج گەورە بووە هاوسەرەکەی ناوی "دیجلە ئەحمەد"ە و چوار کچی هەیە بە ناوەکانی لەیلا شەش ساڵ، رەهەفە چوار ساڵ، سەرهەڵدان دوو ساڵ و نیوە، خوندان ساڵ و نیوە هەروەها حەوت براو چوار خوشکی هەیە ، یەکەم جار ئەبو لەیلا لە شاری حەڵەب لە ناو لیوای ئەحرار بەرامبەر هێزەکانی ڕژێمی بەعس دەستدەکات بە شەڕ. پاشان لەناو جەبهەتول ئەکراد "بەرەی کوردان" بەرامبەر ڕژێم ئەسەد و گروپە چەکدارە توندڕەوەکان بەردەوام دەبێت لە بەرەنگاری. دواین جاریش کەتیبەی شەمس ئەلشیمال "ڕۆژی باکوری" دامەزراند ، ئەبو لەیلا لە کاتى بەرەنگاریى کۆبانێدا، چوار جار بریندار دەبێت، دواین جاریش لە تەقینەوەی خۆکوژیی چەکدارەکانى داعش لە دەروازەی مورشید پنار بە سەختی بریندار بووە.\nدوای ئەوەی برینەکانی کەمێک باش دەبن جارێکیتر دەگەڕێتەوە بەرەکانی جەنگ و بەشداری هەڵمەتی ئازادکردنی هەرێمەکانی گرێ سپی، هۆڵ، شەداد و تشرین دەکات. لە دوایشدا لەگەڵ شەڕڤانانی کەتیبەکەیدا بەشداریی هەڵمەتی ئازادکردنی منبجی کرد کە لە ڕۆژی ١/٦/٢٠١٦ دەستی پێکرد\nلە بەردەوامی هەڵمەتی ئازادکردنی منبج لە گوندی "ئەبو قەلال" بە هۆی بەرکەوتنی پارچەیەک لە سەریدا بریندار دەبێت، پاشان ڕەوانەی نەخۆشخانەی شار لە سلێمانی کرا و بە هۆی سەختی برینەکانیەوە لە ٥/٦/٢٠١٦ شەهید بوو و لە ڕۆژی دواتر بە مەراسیمێکی جەماوەری لە شاری کۆبانێ بە خاکسپێردرا.دواتر ناوی ئۆپەراسیۆنەکە بۆ "شەهیدى فەرماندە فەیسەڵ ئەبو لەیلا"گۆڕا\nئەنجلینا جولی کوردستان\nئاسیا ڕەمەزان ئەنتەر بەهۆی جوانیەکەی بە ئەنجلینا جولی کوردستان ناسراو بوو ، لە ساڵی ١٩٩٧ لە قامشلی لە دایک بووە وەک ئارین و ڕەیحانە و جیلان ناوبانگێکی زۆری لە میدیاکانی جیهاندا هەبوو ،لە ساڵی ٢٠١٥ پەیوەندی بە یەپەگە وە کرد ، ٦ ئامۆزا و خاڵی لە شەڕی داعشدا شەهید بوونە ، بەژداری زۆرێک لە شەڕەکانی دژ بە داعشی کردووە سەرئەنجام لە ٣٠/٨/٢٠١٦ لە منبج شەهید بوو\nگوڵستان جینگانلۆ ناسراو بە “ڤیان پەیمان” خەڵکی "ماکۆ"ی ڕۆژهەڵاتی کوردستان بوو پێشتر لە چیاکانی کوردستان گەریلابووە و چەندین گۆرانی تایبەت بۆ گەریلای وتووە . دوای هێرشی چەکدارانی رێکخراوی تیرۆریستی داعش بۆ سەر کۆبانێ رووی کردووەتە رۆژئاوای کوردستان و شەڕڤانی یەکینەکانی پاراستنی ژن بوو ، زۆر جار بە بێ تەل گۆرانی بۆ شەڕڤانان دەگوت ، لە ٦/٤/٢٠١٦ لە شەڕێکی دژ بە چەکدارانی داعش لە گوندی “مچۆ”ی سەرێکانی ڕۆژئاوای کوردستان شەهید بوو\nڕۆژنامەوان لەیلا یلدیزهان ناسراو بە "دەنیز فورات" لە ساڵی ١٩٨٤ لە گوندی خەجێ خاتوونێی سەر بە ناوچەی عەبەخا سەر بە وان لە دایکبوو، رۆژنامەنوسی پەکەکە بوو لە ئاژانسی هەواڵی فورات نیوز کاری کردووە و هەواڵی بۆ کەناڵەکانی "ڕوناهی" و "ستێرک تیڤی" مەد نوچە" دەگواستەوە ، لە تەمەنی ٤ ساڵاندا دایکی لە دەستدا، پاشان لە ساڵی ١٩٩١دا لەبەر ئەوەی کە باوکی بەهۆی یارمەتی دانی پەکەکە داواکراوبوو ڕۆشتن بۆ گوندی ئاراپکەن لە ڕۆژهەڵاتی کوردستان و لەوێوە بەرەو باشور وەڕێکەوتن لە کەمپی مەخمور نیشتەجێ بوون، حەزی دەنیز بۆ پەکەکە لە منداڵیەوە پێکهاتبوو، سەرەتا خوشکی گەورەی بەناوی ئایفەر ناسراو بە "بنەفش" بوو بە گەریلا و لە ساڵی ١٩٩٧دا لە هەرێمی زاپێ لە شەڕێکی سەختدا شەهید بوو پاشان خوشکێکی دیکەی بەناوی شوکران ناسراو بە "ساریا" بەشداری پەکەکە بوو لە ٨/٨/١٩٩٩ لە شەڕێک لە مەتینادا شوکران شەهید بوو ، دەنیز فرات لە چوار پارچەی کوردستان ڕۆژنامەوانی کردووە، دوو جار بە سەختی بریندار بووە، ئەو سەرەتا خوێندن و نووسینی نەزانیوە، بەڵام دەستی بە فێربوون کردوەو پاشان بووە بە نووسەر، گەورەترین ئارەزووی ئەو نووسینی ژیانی بنەفش و ساریا بوو، دەنیز فرات لە پازدەیەمین ساڵیادی شەهیدبوونی خوشکەکەی "ساریا" لە ٨/٨/٢٠١٤ لە کاتی هێرشی چەتەکانی داعش بۆ سەر کامپی مەخموور شەهید بوو و پاش ساڵانێکی زۆر گەڕاوە بۆ شوێنی لەدایکبوونی و لە وان بەخاک سپێردرا.\nیاسین حسێن عه زیز ناسراو بە "مەلا یاسین" ، لە ساڵی ١٩٧٢ لە گوندی خاڵۆبازیانی رۆژهه ڵاتی كه ركوك لە دایکبوو ، لە ساڵی ١٩٩٢ لەگەڵ "ئارەزوو" ژیانی هاوسەرێتی پێکدەهێنێت و بوو بە خاوەنی سێ كوڕو دوو كچ ، لە ١٩٨٨ باوکی به ر شاڵاوی ئه نفال كه وت و ئەرکی بەخێوکردنی حه وت براو خوشكێكی کەوتە ئەستۆ بە کرێکاری بە خێوی کردن لە فەوجیی چوار لیوای یەکی پیادە بوو لە ١١/٦/٢٠١٤ داعش حەویجەی داگیر کرد و هەمان ڕۆژ هێرشی بۆ کەرکوک کرد فەرمان بە ئەو فەوجە دەکرێت رێگریكرد بکەن له پێشڕه وییه كانی داعش كه به ره و كه ركوك دەهاتن لەگەڵ پاراستنی باره گایه كی گرنگی لیوای 47ی فیرقه ی 12ی سوپای عیراق له نزیك ناحیه ی یایچی کە چەکێکی زۆری سوک و قورس و هامەری سەربازی لێبوو ، پێشمەرگە هەردوو ئامانجەکەی پێکا بەڵام لەو شەڕەدا مەلا یاسین لە١١/٦/٢٠١٤ شەهید بوو وە بوو بە یەکەم شەهیدی هەرێمی کوردستان لە شەڕی دژ بە داعش\nڕەنگین یوسف عەزیز ساڵی ١٩٨٩ لە شاری سلێمانی لە دایک بووە ،خوێندنی تەواو کردووە بڕوانامەی ئامادەیی بازرگانی بە دەست هێناوە ، لە سالی ٢٠٠٢ لە تەمەنی ١٣ ساڵیدا پەیوەندی بە فەوجی پێشمەرگەی ژنانەوە کردووە لە سەرەتادا بەهۆی کەمی تەمەنیەوە وەرنەگیرا بەلام هەمان ساڵ بەهۆی پێداگیری و چوستو چالاکیەوە بە پلەی سەرباز وەرگیرا ، لە سنوری خانەقین بەژداری شەڕی ئازادی عێراقی کردووە ، لە ٤/١٠/٢٠١٤ لە شەڕی دژ بە تیرۆریستانی داعشدا بەهۆی پارچەی هاوەنەوە بە سەختی بریندار دەبێت و لە ١١/١٠/٢٠١٤ شەهید دەبێت و لە سلێمانی دەنێژرێت لە دوای خۆی کچ و کوڕێکی بەجێ‌هێشت وو هاسەرەکەشی پێشمەرگەیە\nشەهید شێرکۆ فاتیح شوانی ساڵی ١٩٦٩ لە ناحیەی ماوەت لە دایک بووە لە ساڵی ١٩٧٩ لە تەمەنی ١٠ ساڵیدا ساڵێک زیندانی دەکرێت بەهۆی ئەوەی لەو ساڵەدا باوکی دەبێتە پێشمەرگە ، لە ساڵی ١٩٨٧ لەگەڵ باوکی دەبێتە پێشمەرگە و لە ڕاپەڕینە مەزنەکەی ١٩٩١ بەژداری ئازادکردنی ئەمنەسورەکەی کردووە ، ساڵی ١٩٩٣ ژیانی هاوسەرێتی پێکناوە و ٣ منداڵی بە ناوەکانی براکۆ و ڕێکان و دیار ، ساڵی ٢٠١٠ کراوەتە لیوای یەکی پیادەی کەرکوک لە ١٧/٧/٢٠١٤ لە تەللوەرد بریندار بوو لە ٣٠/١/٢٠١٥ لە ناوچەی ناو هەردان لە کەرکوک شەهید دەبێت\nلیوا حسین مەنسور کەرەم عەلی ناسراو بە "ئەبوعەلی" لە دایكبوی ساڵی 1962 ی نەفتخانەی خانەقینە. ساڵی 1981 لە سوپای عێراق بوە بە ئەفسەرو ساڵی 1982 لە تیپی 51ی گەرمیان بوەتە پێشمەرگەو لە راپەڕینی ساڵی 1991 یەكێك لە فەرماندە دیارەكانی ئازادكردنی شاری خانەقین بوە ، هەمان ساڵیشدا بووە بە ئەندامی لیژنەی باڵای بەرەی كوردستانی لە سلێمانی و گەرمیان ساڵی 2003 ژیانی خێزانی پێكهێناوەو خاوەنی دو كوڕە بەناوی عەلی و كەرار كچێكیش بە ناوی چنار، لەشەڕی دژبە تیرۆرستانی "داعش"دا ڕۆڵی ئازایانەی بینیوە،پلەی لیواوچەندین پۆستی باڵای گەرمیان و سلێمانیی وەرگرتوە وەک بەڕێوەبەری هاتوچۆی گەرمیان، بەڕێوەبەری پۆلیسی گەرمیان، بەڕێوەبەری بەرگری شارستانی گەرمیان و فەرماندەی هێزەكانی پشتیوانی دوو تا كاتی شەهید بوون لە رۆژی ٣١/١/٢٠١٦ لە گوندی مەلاعەبدوڵای باشوری كەركوك شەهید بوو\nسەعید سەلیم چوروکایا ناسراو بە دکتۆر سلێمان لە ساڵی ١٩٦٨ لە گوندی چلکانی شاری بینگۆلی باکووری کوردستان لەدایک بوو. هەرچەندە خاوەنی رەگەزنامەی ئەڵمانیا بوو، بەڵام ژیانی ئارامی خۆی بەجێهێشت و روویکردە باشووری کوردستان بۆ یارمەتیدانی هێزەکانی پێشمەرگە و پووچەڵکردنەوەی بۆمبە چێنراوەکانی داعش ،دكتۆر پوچەڵکردنەوەیان کە ماوه ی 26 ساڵه ئه م كاره ده كات، به كاركردنی له تیمی ئه ندازه ی سه ربازی، گیانی سه دان پێشمه رگه ی پاراستووه ، دوکتۆر سولەیمان خۆبەشێکی نیشتیمانپەروەر و یەکێک بوو لە ئەندامانی تیمی پێشمەرگەکانی حیزبی دێمۆکراتی کوردستانی ئێران لەبەرەی جەنگی دژە تیرۆر لە نیزیک مووسڵ. ، دكتۆر سلێمان زیاتر له 5 هه زار بۆمب و مینی چێندراوی تیرۆریستانی داعشی پووچەڵكردەوە ، دكتۆر لە کارێکی گەورەدا له شنگال ئۆتۆمبێلێكی بۆمبڕێژكراوی داعش پووچەڵ دەكاتەوه كه نزیكەی 5 تۆن ماددەی تەقەمەنی تێدابووه دواتر بڕیاردەدات هەر هەمان ئۆتۆمبێل له دژی داعش به كاربهێنێت ، دوکتور سولەیمان پێشتر خوێندنی بەجێهێشتبوو و لە کاروانی ڕزگاریخوازیی کوردستان لە باکووری نیشتماندا بەشداریی کردبوو، دواتر لە باشووری نیشتمان بە دژی تیرۆریستان وەستایەوە، لە 26-10-2016، لەكاتی پووچەڵکردنەوەی بۆمبێكی چێندراوی داعشدا، لەنێو تونێلێكدا لەگەڵ ژمارەیەك لە هاوڕێ پێشمەرگەكانی، لە گوندی تیسخرابی گەورەی میحوەری باشیک برینداربوو، ئەوكات بە هەلیکۆپتەرێکی تایبەت خێرا گەیه ندرایە نەخۆشخانەی هەولێر و دواتر بەرەو ئەڵمانیا بەڕێكرا ، لە ٣٠/١٠/٢٠١٦ دوای ئەجامدانی نەشتەرگەری بەرەبەیان کاتژمێر ٢ شەهیدبوو ، لە ٦/١١/٢٠١٦ تەرمەکەی گەڕیندرایەوە باشوری کوردستان و دواتر بە دروشمی "یان كوردستان یان نەمان" و "بژی پێشمەرگە" بە بەرزكردنەوەی ئاڵای كوردستان بەرەو شاری بینگۆلی باکووری کوردستان بەڕێکرا لە ٨/١١/٢٠١٦ بە بەشداری ژمارەیەكی زۆر هاونیشتمانی و پارتە سیاسییەكان تەرمەكەی بەخاكسپێردرا\nسەڵاح ئیبراهیم محەمەد ئەمین ناسراو بەسەڵاح دیلمانی لە سالی 1963 لە گوندی دیلمانی سەربە ناحیەی قەسرێ لە دەڤەری بالەكایەتی لە دایك بووە ، لەساڵی ١٩٧٦ پەیوەندی كردوە بە رێكخستنەكانی ناو شار کردووە و لە هەمان ساڵ بەهۆی شەهید شێرزادی برای كە ئەو كات پێشنەرگە بووە لە مەفرەزە سەرەتاكان ماوەی یەك ساڵ لەگەڵ باوك و دایك و دوو برای دەستگیر كراون تاوەكو ساڵی ١٩٧٧ له زیندان ماوەتەوە ، دوای ئازادبوونی لە ساڵی ١٩٧٧ پەیوەندی دەكات بە هێزی پێشمەرگەی كوردستان لەدەڤەری باڵەكایەتی و بناری قەندیل لەهەرێمی 7ی باڵەكایەتی دەبێتە پێشمەرگە لای شەهیدی فەرماندە هەڵۆی قەندیل ئەحمد مەولود ، هەموو پلەی سەربازیەكانی بەلێهاتووی خۆی بڕیوه ، لەساڵی ١٩٧٩ كراوە بە فەرماندەی مەفرەزە لەكەرتی شەهیدی فەرماندە ئەحمەد مەولود ، لە ساڵی ١٩٨٣ كراوە بەجێگری كەرتی تیپی ٧٨ ی كارۆخ تاكو ساڵی ١٩٨٨ جێگری كەرت بووە ، لە ساڵی ١٩٨٥ كراوە، بە فەرماندەی كەرتی ٥ ی گەڵاڵەلەتیپی ٧٨ ی كارۆخ تاوەكو ساڵی لە ساڵی ١٩٨٨ لەدوای ئەنفالەكان بەفەرمانی شەهیدی سەركردە حسن كوێستانی و كاك كۆسرەت كراوە، بە جێگری یەكەی كارۆخ لە مەفرەزە پارتیزانەكان، تاوەكو ساڵی ١٩٨٩ بەردەوام بووه ، لە ساڵی ١٩٨٩ بە ئەمری بەرپرسی مەكتەبی عەسكەری كراوە، بەجێگری تیپی ٤١ ی قەندیل .لە ساڵی ١٩٩١ كراوە بە فەرماندەی تیپ تاوەكو ساڵی ١٩٩٢، لە هەمان ساڵدا كراوە بەجێگری بەتالیۆنی قادر خەبات. لە ساڵی ١٩٩٣ بەبریاری مەكتەبی سیاسی یەکێتی كراوە بە جێگری فەوج ، ساڵی ١٩٩٤ دووبارە بە بڕیاری مەكتەبی سیاسی یەکێتی كراوە فەرماندەی بەتالیونی پێشمەرگە دێرینەكان لەسنوری باڵەكایەتی و قەزای سۆران ، لەساڵی ١٩٩٥ كراوە بەجێگری لەشكری ١١ ی باڵەك تاوەكو ساڵی ١٩٩٦ بەردەوام بوە . لە ساڵی ١٩٩٦ بە ئەمری مام جەلال كراوە، بە سەر لەشكری ١١ ی باڵەك تاوەكو ساڵی ١٩٩٨ بەردەوام بوە. ساڵی ١٩٩٨ بە فەرمانی مام جەلال كراوە بە ك\n#2 2017-06-30 23:51:11\nRe: ژیاننامەی ٢٥ شەهیدی ناسراوی شەڕی داعش\nساڵی ١٩٩٨ بە فەرمانی مام جەلال كراوە بە كارگێڕی مەڵبەندی ٦ ی سۆران تاوەكو ساڵی ٢٠٠٠ بەردەوام بوە.\nساڵی ٢٠٠٠ كراوە بە فەرماندەی لەشكری ١١ ی باڵەك تاوەكو ساڵی ) ٢٠٠٢ بەردەوام بوە. لە ساڵی ٢٠٠٢ بە ئەمری مام جەلال كراوە بە ئەندامی فەرماندی گشتی تاوەكو ساڵی ٢٠٠٤ بەردەوام بوە، لە ساڵی تا رۆژی شەهیدبوونی وەك فەرماندەی لیوای ١١٨ ی باڵەك بەردەوام بووە.\nشەهید سەڵاح ساڵی ٢٠٠١ بەشداری خولی فەرماندەیی تایبەتی كردوەو بۆتە ئەفسەر دوا پلەی لیوا بووە ، دیلمانی ساڵی ٢٠١٣ سەردانی ماڵی خودای كردوە. لەدوای خۆی پێنج كور و ٢ كچی بە یادگاری بۆ كورد و كوردستان جێهیێشتون بە ناوەكانی هێرش و شێرزاد و مجید و سەنگەر و سەرباز و مژدە و باجوان ، لە ژیانی پێشمەرگایەتی چوار جار بریندار بووە ، هەر لە سەرەتای سەرهەڵدانی شەڕی داعش وەك فەرماندەی لیوای ١١٨ باڵەك و جێگری میحوەر كە لە سەرجەم میحوەرەكانی جەلەولا و سەعدیە، قەرەتەپە ، كەركوك، مەلا عەبدوڵڵا ،تەلوەرد، مەكتەب خالید ، داقوق بەشداری كردوە ، لە بەرەبەیانی ١٢/٥/٢٠١٥ لە گوندی عەتشانە گەیشتەوە كاروانی نەمران\nعەتا محەمەد حاجی مەحمود کوڕی گەورەی محەمەد حاجی مەحمودە ، لە ساڵی ١٩٧٩ لە گوندی پاڕەزان لە دایک بووە ،تەنها کوڕی محەمەد حاجی مەحمودە ، خێزاندارە و منداڵی نیە ، لە تەمەنی ١٥ ڕۆژیدا لەگەڵ خراوەتە بەندیخانە هەر لە زیندان گەورە بووە و فێری قسەکردن بووە و دواتر ئاوارەی یەکێک لە ئۆردوگاکانی ئێران بووە ،خویندن تەواو دەکات و شارەزایی لە زمانەکانی فارسی و ئینگلیزی و عەرەبی و سویدی هەیە خوێندکاری قۆناغی ٣ کۆلێجی کار بووە لە زانکۆی جیهان ، ئەندامی سەرکردایەتی حسدک بووە ، لەگەڵ هاتنی داعش لە کەرکوک پێشمەرگە بووە ، لە ٢٦/١١/٢٠١٤ لە تەللوەرد شەهید بوو\nزێرەڤان ئەکرەم لە ساڵی ١٩٨٩ لە دایک بووە دایکی ناوی "کەو عەبدوڵڵا"یە پێنج خوشک و سێ برای هەیە ، زێرەڤان خەڵكی مزوری باڵایە لەدەڤەری بارزان و لەسنوری پارێزگای هەولێرو لەشاری سۆران نەیشتەجێن ، كاتێك بوو بەپێشمەرگە ناوی بۆ كۆلێژ گەڕایەوە، بەڵام كردی بەمۆڵەت و ساڵی رابردووش بەرنامەی هەبوو دوای گەڕانەوە لەكۆبانێ لەكۆڵێژی ئەكادیمیای زاخۆ بخوێنێت لە وەجبەی سێیەمی پێشمەرگە بۆ کۆبانێ ناوی هاتەوە ئەگەر چی دەیوست لەگەڵ یەكەم كۆمەڵەی پێشمەرگەدا بڕوات و شەڕی دژ بەداعش بكات ،زێرەڤان چوارساڵ لەتۆپخانەی هێزەكانی پشتیوانی یەك بوو، لەچوارچێوەی 115 كەسدا بوون بەتۆپ و دۆشكە و رەشاش و هاوەنەوە لە ١٦/١/٢٠١٥ گەشتنە كۆبانێ بۆ ئەوەی جێگەی وەجبەی دووەم بگرنەوە زێرەڤان تەنها ٥ ڕۆژ مایەوە لە کۆبانێ ، چەند كاتژمێرێك پێش خۆرئاوابوونی ٢٠/١/٢٠١٥ زێرەڤان لەشەڕێكی دژ بەداعش لەناوچەی مشتەنوری كۆبانێ ، بەفیشەكی قەناس بەدەستی داعش پێكرا و لەتەمەنی 25 ساڵیدا بوو بەیەكەم شەهیدی پێشمەرگە لەڕۆژئاوای كوردستان\nشەڕڤان ساڵەح موسلیم کوڕی هاوسەرۆکی پید ساڵەح موسلیم لە ساڵی ١٩٩١ لەدایک بووە دایکی ناوی "عایشە" یە و کجێک و سێ کوڕی هەیە و شەڕڤان لە هەمویان بچوکتر بوو ، سەرجەم منداڵەکانیان ئەندامی یەپەگەن ، ، لە ٩/١٠/٢٠١٣ لە خۆرئاوای گرێ سپی لە تەل ئەبیەز شەهید بوو لە کاتی هێنانەوەی تەرمەکەی بۆ کۆبانێ دایکی جە نازەکەی لە باوەشگرت و بە بێ گریان گوتی " منداڵانی من هیچیان لە منداڵانی خەڵک زیاتر نیە ، کاتێک منداڵەکەم نارد بۆ شەڕ پێشبینی شتی وام دەکرد بۆیە ناگریم" ، کاتژمیر یازدە لە ١٠/١٠/٢٠١٤ لە گوندی "تەرموک" لە کۆبانێ بە خاک سپێردرا\nخالید دێوانە هەرکی ناسراو بە "مەغدید هەرکی" لە ١/٧/١٩٦٩ لە شاری هەولێر لە دایک بووە ، مه غدید هه ركی، سێ كوڕی به ناوه كانی فه رمان، شیفا و جه فا و دوو كچ به ناوه كانی رۆنیا و ئاریا هەیە ، له ساڵی 1991 چه كی پێشمه رگایه تی له فه رمانده یی سپیلك له شان كردووه ، له ساڵی 2001 به بڕیاری مه سعود بارزانی كراوه ته فه رمانده ی هێزی دووی سوپای پێنجی فه رمانده یی هه ولێر ، دێوانە دوای ئەنجامدانی نەشتەرگەری و وەرگرتنی چارەسەری پزیشکی بەر لەو وادەیەی پزیشک بۆ پشوودان بۆی دیاریکردبوو عەمید مەغدید هەرکی لە 15/12/2015 گەڕایەوە سەر چیای زەرتک لە میحوەری خازر ، رۆژی 16/12/2015 عەمید مەغدید هەرکی، فەرماندەی هێزی 2 ی سوپای 2 ی زێرەڤانی دوای ١ ڕۆژ لە گەڕانەوەی بۆ بەرەکانی جەنگ لەسەر چیای زەرتک لە رووبەڕووبوونەوەیەکدا لەگەڵ چەکدارانی داعش بە گوللەیەکی قەناس پێکرا و دوای گەیاندنی بە نەخۆشخانە لە شاری هەولێر شەهیدبوو.\nمستەفا سەعید فەیسەڵ لە ساڵی ١٩٧٨ ،لە ٢٣/٨/٢٠٠٧ لە کەناڵی کوردستان تیڤی دەستبەکاربووە ، خێزاندارە ٣ کوڕ و کچێکی هەیە دانیشتووی قەزای خەباتە ، لە ١٤/٨/٢٠١٦ لە کاتی پیشەی ڕۆژنامەنوسیدا شەهید بووە\nنیگار حوسێن لە ساڵی ١٩٩٤ لە ڕۆژهەڵاتی کوردستان لە دایک بووە , لەبەرەکانی شەڕی دژ بە داعش لە کەرکووک شەهیدکرا , نیگار یەکەم کچە شەهیدە کە لە شەڕی دژی داعش شەهید بێت ، ئەو لە ساڵی 2009وە بووەتە ئەندامی پارتی ئازادی کوردستان و باوکیشی ١٧ ساڵە پێشمەرگەیە ، لە ٧/٩/٢٠١٤ لە کەرکوک شەهید بوو.\nعه دنان عەبدوڵڵا عەباس نعێمی ، لە ٣/١٠/١٩٩٣ له شاری كفری له دایكبووه ، لە ٦/١٢٠٠٩ په یوه ندی كردووه به هێزه كانی پێشمه رگه ی كوردستان ، له لیوای سێی پیاده ی گه رمیان فه وجی یه ك سریه ی دوو بووه ، له 17/6/2014 له گه ڵ فه رمانده سه ربازییه كه ی له هێزه كانی پێشمه رگه ی كوردستان به ناوی نه قیب فاروق، به هه ڵه ده كه ونه بازگه یه كی تیرۆریستانی داعشه وه و دوای چه ند هه فته یه ك، له رێی گرته یه كی ڤیدیۆییه وه شه هیدكردنه كه یان به سه ربڕین بڵاوده كه نه وه ئەمەش یەکەم هەنگاوی دڕندانەی له وشێوه یه ی رێكخراوه كه بوو به رانبه ر پێشمه رگه .\n#3 2017-07-01 19:32:13\n#4 2017-07-13 15:15:22\nببورن چه ند هه له یه ک هه یه :\nئالان کوردی و براکه ی و دایکی لة ٤/٩/٢٠١٥ به خاک سپیردران\nحسین مةنسور لة ٣١/١/٢٠١٥ شه هید بوو\nعةتا محةمةد لةگةل دایکی خراوةتة زیندان\nشةرفان موسلیم لة ١٠/١٠/٢٠١٣ بةخاک سپیردرا\n#5 2017-07-13 15:41:09\nزارا غولامی ناسراو بة شةهید ئةوین لة سالی ١٩٩٤ لة شاری سةقز لة دایک بوو، لة ٢٠١٥ بوو به پیشمةرگة، لة ٧/١١/٢٠١٦ لة میحوةری باشیک بة سةختی بریندار بوو ، دوای ٣ مانگ و ١٩ رؤژ لة ٢٦/٢/٢٠١٧ لة نةخؤشخانةیةکی هةولیر شةهید بوو ، لة گؤرستانی ئةشکةوت سةقا لةسةر ریگای کؤیة_هةولیر نیژرا\nتکایة ئةگةر دةتوانیت ژیانی شةهیدئک بنوسه\nدواترین جار ده‌ستكاری كراوه له‌لایه‌ن zekeriya abdulla (2017-07-15 14:36:06)\n#6 2017-07-13 18:57:08\n#7 2017-07-15 15:07:26\nمةدیا موراد ناسراو به هةبوون سؤنیا ، فةرمانداری ژنانی کؤبانی لة سالی ١٩٨٦ لة دیرک لة دایک بووة، دایکی ناوی سةڤره و باوکی عوسمان ، له سالی ٢٠١١ بوو به شةرڤان ، لة بةرخؤدانی کؤبانئ رؤلئکی گرنگی گئرا ،لة ٢٩/١/٢٠١٥ لة باشوری کؤبانی بة سةختی بریندار بوو و لة ٣٠/١/٢٠١٥ لة نةخؤشخانةی شاری روحا لة باکوری کوردستان هةمان رؤژی شةهیدبوونی شةهید شئرکؤ شوانی شةهید بوو .\nبة نوسینی ژیانی شةهیدئک بیسةلمئنة شةهید نةمرة\nدواترین جار ده‌ستكاری كراوه له‌لایه‌ن zekeriya abdulla (2017-07-16 10:23:19)\n#8 2017-08-15 18:10:20\nئه نجلينا جولى كورستان\nڤيان په يمان\nموسا قه ناس\nMargarît, Leyla û Zîlanê\nNîgar, Rengîn û Ceylanê\nDilêrî û dengê jinên kurd\nBelavkrini li cîhanê\nدواترین جار ده‌ستكاری كراوه له‌لایه‌ن zekeriya abdulla (2017-08-25 14:12:00)\n#9 2017-08-19 20:54:52\ndast kosh har bze\n#10 2017-08-20 00:15:19\nكچه مل پێچ سوور\nعايشه دەنيز كاراكاجيل له ٢٣/٨/١٩٩٣ له شارى ئسپارته سةر به شارى ئةنقةره له دايك بوو،ناوى دايكى نوراى و ناوى باوكى عومةر فاروق بوو،عايشه تورك بوو بەلام خۆى دةڵێت ئێمه كۆچبةرين،له ٢٩/٥/٢٠١٣ به مل پێچێكى سوور بەژدارى خوپيشاندانةكةي پاركى ``جيزه`` ى له ئيستةمبول كرد به ``كچه مل پێچ سوور`` ناسرا، دواتر له لايةن حكومةتى داگيركةري تورك دةستگيركرا و داواي ١٠٣ ساڵ زيندانى بۆ كرا،له ٦/٢/٢٠١٤ ئازادكراو و وەك پاڵوانێك بەژداري پڕۆگرامي له تةلةفيزيۆنه ناسراوه كان دةكرد،له ٢٠/٥/٢٠١٤ كه ڕۆژى له دايكبووني دايكي بوو بوو به گەريلا و ئەندامي پەكەكە،له ساڵى ٢٠١٧ چووه ڕيزي هێزه كورديەكان له سوريا بەڵام له ٢٩/٥/٢٠١٧ كه ساڵيادي خوپيشاندانةكةي پاركى ``جيزه`` بوو له كاتي ئۆپراسيوني شاري ڕەققە شەهيد بوو\nدواترین جار ده‌ستكاری كراوه له‌لایه‌ن zekeriya abdulla (2017-08-29 14:08:30)\n#11 2017-08-21 19:49:05\ndast xosh , babatakat mandwbwni pewa dyare , ro7yan shad w jegayan bahasht bet , hardam la dillmanin\nدواترین جار ده‌ستكاری كراوه له‌لایه‌ن alikalary727 (2017-08-21 19:54:38)\n#12 2017-08-24 13:27:59\nدواترین سه‌ردان: 2020-01-24\nدەست خۆش برای ئازیزم ... بابەتێکی جوان و بە نرخە بۆیە بابەتەکەت جێگیر ئەکەم هەتا ئازیزان زیاتر سوودمەند بن لێی . بە هیوای بەردەوامی و ئاسودەییتان .\n#13 2017-09-03 10:26:52\nشەهيد عەدنان ئەبوئەمجەد فەرماندەى گشتى ئەنجومەنى سەربازى مەنبەج كە له(٢٩/٨/٢٠١٧) لە رەققە شەهيد بوو\nشەهيد عەدنان ئەبوئەمجەد و شەهيد ئەبو لەيلا (فەیسەڵ عەبدی بلال سعدون) كە لە سەرەوە ژيانى باسكراوە\nدواترین جار ده‌ستكاری كراوه له‌لایه‌ن Arkan Salah (2017-09-03 16:39:04)\n#14 2017-10-16 17:40:58\nبەداخەوە خوێنى مەلا ياسين يەكەم پێشمەرگەى شەهيد لە باشورى كوردستان و نيگار حوسەينى يەكەم كچە شەهيد لە باشورى كوردستان و نەقيب ڕەنگين يەكەم شەهيدى هێزى ژنان و شەهيد هوجام و شەهيد عەتا تاكە شەهيدى كوڕە سەركردە و شەهيد شێركۆ و شەهيد حسێن مەنسور و شەهيد سەلاح ديلمانى و شەهيد دکتۆر سلێمان و شەهيد مەغدید هەرکی و شەهيد عەدنان نعێمی و شەهید ئەوین و هەزاران شەهيدى ديكە كە هەموويان له پێناو باشورى كوردستان شەهيد بوون بەفيڕۆدرا لە ئەنجامى ئاشبەتاڵ و خيانەتى كاڵفام و هەرزەكانى ماڵى مام جەلال تاڵەبانى و شێخ جەنگى و بەسەرپەرشتى هێرۆ و فەرمانى قاسم سليمانى\nشیفا گەردی ، دەنیز فورات ، مستەفا سەعید ئێوە بۆ ئەمە ڕووماڵتان كرد ؟؟؟؟ گيانى خۆتان بۆ ئەمە خستە مەترسيەوە ؟؟؟؟\nتف لە خيانەت و خيانەتكاران\nدواترین جار ده‌ستكاری كراوه له‌لایه‌ن Arkan Salah (2017-10-23 18:15:30)\n#15 2017-10-18 22:21:03\nتۆ کوردی گەر کوردی پۆستی وا ناکەی\n#16 2017-10-19 03:25:51\nager kurd nebam am babetem nedenusi\nدواترین جار ده‌ستكاری كراوه له‌لایه‌ن Arkan Salah (2017-10-25 18:53:13)\n#17 2017-10-19 03:44:38\n26\_9\_1993 لە كۆبانێ و لە خێزانێكى 9 كەسى لەدايك بووە ، ساڵى 1999 لە كۆبانێ چووە قوتابخانە ، دواى ئەوەى لە 11/11/2011 راديۆى دەنگى كۆبانێ دامەزرا دێليشان لە 2013 پەيوەندى بە راديۆكەوە كرد و پێشكەشكارى هەواڵى عەرەبى بوو ،  لە سەرەتاى بەرخۆدانى كۆبانێ كارى ڕۆژنامەنوسى كرد و دواتر لە 5/10/2014 چووە توركيا و ماوەيەك دةستگيركرا و دواتر نێردرايةوە بۆ كانتەنى جەزيرە و لە 2015 و بۆ چەند مانگێك بۆ كەناڵى ' روناهى ' كارى كردووە و كۆتاييەكانى هەمان سال پەيوەندى بە ئاژانسى هاوار نيوز كرد و كارى رۆژنامەنوسى بۆ كەناڵى 'روناهى' دەكرد و ڕووماڵى هەلمەتى ئازادكردنى ( تشرين و شەهيد گەلهات و مەنبەج و رەققە و جەزيرە )ى كرد ، لە 12\_10\_2017 لە ناوچەى خورافى كە دەكەوێتە نێوان حەسەكە و دێرەزور لە ئةنجامى تۆپبارانى چەكدارانى داعش لە کاتی پیشەی ڕۆژنامەنوسیدا شەهيدبوو و لە گۆرستانى شەهيد ديجلە له كۆبانى نێژرا\nدواترین جار ده‌ستكاری كراوه له‌لایه‌ن Arkan Salah (2017-10-25 19:03:17)\n#18 2017-10-20 22:31:45\nbinini swkayati ba shehid u allai kurdistan u kurd wai kird am peyame bnwsim\nخۆزگە..بە چاوێکی بێ لایانە سەیری رووداوەکان بکەیت\n#19 2017-10-22 00:22:33\nتەنها سێ ساڵ ژیا بەڵام سەدان ملیۆن کەس لە دوونیادا دەیناسن ،لە ساڵی ٢٠١٢ لە کۆبانێ لە دایک بوو ، لە بەهۆی شەڕی سوریاوە لە باوکی و دایکی و برا گەورەکەی بڕیاریاندا بچن بۆ تورکیا دواتر ئەوروپا لەوێشەوە بۆ کەنەدا بە ڵام لە کاتێکدا دەیانویست لە تورکیاوە بچن بۆ ئەوروپا ئەو کەشتە لەسەری بوون بەهۆی زریانەوە وەرگەڕا ئالانی ٣ ساڵان و غالبی ٥ ساڵان و ڕەیحانەی دایکی ٢٨ ساڵان خنکان و عەبدوڵای باوکیان ڕزگاری بوو بەڵام جەرگی سوتا ، کاتێک تەرمی ئالان کوردی ڕۆژى ٢ى ئەیلولى ٢٠١٥، کاتژمێر شەشی بەیانى لە کەنارئاوەکانی ئاکیالار لە قەزاى بودروم لە پارێزگاى موغلای تورکیا کەوتبوو ، محەمەد چوپلاک ئەفسەری تورکیا یەکەم کەس بوو تەرمەکەی ئالانی دۆزییەوە و لە کەنار دەریاکە دووری خستەوە ،چوپلاک لە کاتی هەڵگرتن و گواستنەوەی ئالاندا، ئاگاداری ئەوە بووە کە کەسانێک لە دەوروبەریدا خەریکی وێنەگرتن بوون، بەڵام ئاگاداری ئەوە نەبووە کە وێنەکەی لە ماوەیەکی زۆر کەمدا بە میدیا جیهانییەکاندا بڵاوبووەتەوە ، لە ڕۆژی ٤/٩/٢٠١٥ تەرمی ئالان و غالب و دایکیان لە کۆبانێ بەخاک سپێردرا ، مەرگی ئالان کاریگەری لەسەر زۆرێک لە وڵاتە ئەوروپیەکان دانا و بڕیاریاندا پەنابەران وەربگرن\nدلار گەنج خەمیس ناسراو بە "ئارین میرکان" لە ساڵی ١٩٩٢ لە گوندی میرکانی ناوچەی ماباتانی سەر بە کانتۆنی عەفرین لەدایک بووە ئارین لە ساڵی ٢٠٠٧ بەشداری ناو ریزەکانی تەڤگەری ئازادی کوردستان دەبێت و بە دەستپێکردنی شۆڕشی ڕۆژئاوای کوردستان لەگەڵ ٣ برای تری بەشداری خەباتی پاراستن دەبێت ، ئارین کە خاوەنی تایبەتمەندی پێشەنگایەتی بوو، لە گردی مشتەنور بووە فەرماندەی یەکینەیەک ، دوای ئەوەی چەتەکانی داعش چواردەوری گردی مشتەنوریان لە کانتۆنی کۆبانێ گرت، لە ٥/١٠/٢٠١٤ بە ئەنجامدانی چالاکیەکی فیدایی لە دژی چەتەکانی داعش 10 جةكدارى داعشى كوشت و لە مێژووی مرۆڤایەتیدا داستانێکی نوسیەوە بو به سمبولى بةرخودانى كوبانى ، ئارین لە هێرشی کۆمەڵکوژی چەتەکاندا وتبووی، "ژنی کورد لە بەرخۆدانی کۆبانێدا هێشتا دوایین قسەی خۆی نەکردووە. ئێمە لە چەتەکان ناترسین، تا کۆتایی شەڕ دەکەین و لە جیاتی ئەوەی بکەوینە دەستی چەتەکان، چالاکی فەدایی ئەنجام دەدەین."\nکچە شەڕڤانی کورد کە بە "فریشتەی کۆبانێ" ناسرابوو ،لە دایک بووی ساڵی ١٩٨٩ ، خوێندکاری بەشی یاسا بوو لە زانکۆی حەلەب دوای ئەوەی باوک و خاڵی لە لایەن چەتەکانەوە دەکوژرێن بڕیار دەدات تۆڵە بکاتەوە و دەبێتە شەڕڤان ،خۆی لەڕێزەکانی شەڕڤاناندا بەشێوەیەکی خۆبەخش ناونوس دەکات ،ڕەیحانە، سەرنجی ڕۆژنامەنوسی سویدی ) کاڕڵ درۆت ( ڕادەکێشێت. کاتێک ڕەیحانە لەناو جلوبەرگێکی یەکپۆشی سەربازیدا بەزەردەخەنەیەکی ئەفسوناویی و قژێکی ئاڵتونیەوە لەپێناو بەرگری لەکۆبانێدا وەستاوە . لەوکاتەدا کاڕۆڵ، یەکەمین ڕۆژنامەنوسی نێودەوڵەتی بووە لەکۆبانێدا و دەرفەتی ئەوەی دەبێت کەلەنێوان خۆی ڕیحانەدا، قسەوباسێکی کورت بهێنێتە کایەوە و هەر لەو ڕۆژەشدا کەمەڕاسیمەکەی تیادا بەڕێوە دەچێت ٢٢/٨/٢٠١٤ کاڕۆڵ چەند وینەیەکی ڕەیحانە دەگیرێت، کەیەکێک لەم وێنانە ئەو وێنەیە بوو کەدواتر سەرنجی جیهانی بەلای خۆیدا ڕاکێشا و بەهەزران هەزار جار لەناو فەیسبوک شێرکرا و لەناو تویتەریشدا هەزاران جار تویت کرا. بەتایبەت کاتێک ئەوەش دووپات کرایەوە کەڕەیحانەی فریشتە بەدەستی خۆی زیاتر لە ١٠٠ شەیتانی تیرۆریستی داعشی کوشتووە ، ئەمە یەکەمین دیدار و دوا دیاری ڕەیحانە فریشتەکەی کۆبانێ و کاڕۆڵی ڕۆژنامەنوسی سوێدی بوو چونکە لەڕۆژی ٥/١٠/٢٠١٤ هەواڵی شەهیدبوون و ( سەربڕین ) ی ڕەیحانە لەلایەن شەیتانەکانی داعشەوە لەناو میدیاکانی جیهان و سۆشیال میدیادا بەچڕی بڵاوبوەوە. میدیاکان وێنەیەکی ڕەیحانەیان بەسەربڕاوی بەتەنیشت وێنە جوانەکەیەوە کەبەزەردەخەیەکی فریشتە ئاسا و قژێکی ئاڵتونیەوە وەکوو مانگ لەناو جلوبەرگێکی یەکپۆشی سەربازیدا دەردەکەوێت بڵاوکردەوە\nهەردەم موسا ساڵی ١٩٨٩ لە "ورمێ"ی ڕۆژهەڵاتی کوردستان لەدایک بووە لە ناو یەپەگە بە "موسا قەناس" ناسراوە ، ئەو لە سەرەتای هێرشەکانی داعشەوە بۆ سەر کۆبانێ وەک قەناس بەدەستێک شەڕی لەگەڵ چەکدارانی داعش کردووە و چۆنێتی شەڕکردن و ئەو وتەیەی کە "بەدەگمەن گولـلەیەکی بەفیڕۆ چووە" بووەتە باس و خواستی بەشێک لە میدیا جیهانییەکان ،شەوی 7 لەسەر 8ی / 4 /2015 بەشداری ئۆپەراسیۆنێکی گەورەی کردووە لە دژی چەکدارانی گرووپی تیرۆریستی دەوڵەتی ئیسلامی لە بەرەکانی شەڕی کۆبانێ لەو هێرشەدا فیشەکێک بەر نێوان مل و دڵی دەکەوێت و دوای چەند کاژێر لە نەخۆشخانەی کۆبانێ بەهۆی سەختی برینەکەیەوە شەهید دەبێت لە ٩/٤/٢٠١٥ لە کۆبانێ بەخاک دەسپێرێت\nئاسیا ڕەمەزان ئەنتەر ناسراو به ڤيان قاميشلو بەهۆی جوانیەکەی له ميديا جيهانيةكان بە ئەنجلینا جولی کوردستان ناسراو بوو ، لە ساڵی ١٩٩٧ لە قامشلی لە دایک بووە وەک ئارین و ڕەیحانە و جیلان ناوبانگێکی زۆری لە میدیاکانی جیهاندا هەبوو ،لە ساڵی ٢٠١٥ پەیوەندی بە یەپەگە وە کرد ، ٦ ئامۆزا و خاڵی لە شەڕی داعشدا شەهید بوونە ، بەژداری زۆرێک لە شەڕەکانی دژ بە داعشی کردووە سەرئەنجام لە ٣٠/٨/٢٠١٦ لە منبج شەهید بوو\nدواترین جار ده‌ستكاری كراوه له‌لایه‌ن Arkan Salah (2017-10-26 20:32:05)\n#20 2017-10-22 00:24:53\nلیوا حسێن مەنسور کەرەم عەلی ناسراو بە "ئەبوعەلی" لە دایكبوی ساڵی 1962 ی نەفتخانەی خانەقینە. ساڵی 1981 لە سوپای عێراق بوە بە ئەفسەرو ساڵی 1982 لە تیپی 51ی گەرمیان بوەتە پێشمەرگەو لە راپەڕینی ساڵی 1991 یەكێك لە فەرماندە دیارەكانی ئازادكردنی شاری خانەقین بوە ، هەمان ساڵیشدا بووە بە ئەندامی لیژنەی باڵای بەرەی كوردستانی لە سلێمانی و گەرمیان ساڵی 2003 ژیانی خێزانی پێكهێناوەو خاوەنی دو كوڕە بەناوی عەلی و كەرار كچێكیش بە ناوی چنار، لەشەڕی دژبە تیرۆرستانی "داعش"دا ڕۆڵی ئازایانەی بینیوە،پلەی لیواوچەندین پۆستی باڵای گەرمیان و سلێمانیی وەرگرتوە وەک بەڕێوەبەری هاتوچۆی گەرمیان، بەڕێوەبەری پۆلیسی گەرمیان، بەڕێوەبەری بەرگری شارستانی گەرمیان و فەرماندەی هێزەكانی پشتیوانی دوو تا كاتی شەهید بوون لە رۆژی ٣١/١/٢٠١٥ لە گوندی مەلاعەبدوڵای باشوری كەركوك شەهید بوو\nسەڵاح ئیبراهیم محەمەد ئەمین ناسراو بەسەڵاح دیلمانی لە سالی 1963 لە گوندی دیلمانی سەربە ناحیەی قەسرێ لە دەڤەری بالەكایەتی لە دایك بووە ، لەساڵی ١٩٧٦ پەیوەندی كردوە بە رێكخستنەكانی ناو شار کردووە و لە هەمان ساڵ بەهۆی شەهید شێرزادی برای كە ئەو كات پێشنەرگە بووە لە مەفرەزە سەرەتاكان ماوەی یەك ساڵ لەگەڵ باوك و دایك و دوو برای دەستگیر كراون تاوەكو ساڵی ١٩٧٧ له زیندان ماوەتەوە ، دوای ئازادبوونی لە ساڵی ١٩٧٧ پەیوەندی دەكات بە هێزی پێشمەرگەی كوردستان لەدەڤەری باڵەكایەتی و بناری قەندیل لەهەرێمی 7ی باڵەكایەتی دەبێتە پێشمەرگە لای شەهیدی فەرماندە هەڵۆی قەندیل ئەحمد مەولود ، هەموو پلەی سەربازیەكانی بەلێهاتووی خۆی بڕیوه ، لەساڵی ١٩٧٩ كراوە بە فەرماندەی مەفرەزە لەكەرتی شەهیدی فەرماندە ئەحمەد مەولود ، لە ساڵی ١٩٨٣ كراوە بەجێگری كەرتی تیپی ٧٨ ی كارۆخ تاكو ساڵی ١٩٨٨ جێگری كەرت بووە ، لە ساڵی ١٩٨٥ كراوە، بە فەرماندەی كەرتی ٥ ی گەڵاڵەلەتیپی ٧٨ ی كارۆخ تاوەكو ساڵی لە ساڵی ١٩٨٨ لەدوای ئەنفالەكان بەفەرمانی شەهیدی سەركردە حسن كوێستانی و كاك كۆسرەت كراوە، بە جێگری یەكەی كارۆخ لە مەفرەزە پارتیزانەكان، تاوەكو ساڵی ١٩٨٩ بەردەوام بووه ، لە ساڵی ١٩٨٩ بە ئەمری بەرپرسی مەكتەبی عەسكەری كراوە، بەجێگری تیپی ٤١ ی قەندیل .لە ساڵی ١٩٩١ كراوە بە فەرماندەی تیپ تاوەكو ساڵی ١٩٩٢، لە هەمان ساڵدا كراوە بەجێگری بەتالیۆنی قادر خەبات. لە ساڵی ١٩٩٣ بەبریاری مەكتەبی سیاسی یەکێتی كراوە بە جێگری فەوج ، ساڵی ١٩٩٤ دووبارە بە بڕیاری مەكتەبی سیاسی یەکێتی كراوە فەرماندەی بەتالیونی پێشمەرگە دێرینەكان لەسنوری باڵەكایەتی و قەزای سۆران ، لەساڵی ١٩٩٥ كراوە بەجێگری لەشكری ١١ ی باڵەك تاوەكو ساڵی ١٩٩٦ بەردەوام بوە . لە ساڵی ١٩٩٦ بە ئەمری مام جەلال كراوە، بە سەر لەشكری ١١ ی باڵەك تاوەكو ساڵی ١٩٩٨ بەردەوام بوە. ساڵی ١٩٩٨ بە فەرمانی مام جەلال كراوە بە كارگێڕی مەڵبەندی ٦ ی سۆران تاوەكو ساڵی ٢٠٠٠ بەردەوام بوە.\nعەتا محەمەد حاجی مەحمود کوڕی گەورەی محەمەد حاجی مەحمودە ، لە ساڵی ١٩٧٩ لە گوندی پاڕەزان لە دایک بووە ،تەنها کوڕی محەمەد حاجی مەحمودە ، خێزاندارە و منداڵی نیە ، لە تەمەنی ١٥ ڕۆژیدا لەگەڵ دايكى خراوەتە بەندیخانە هەر لە زیندان گەورە بووە و فێری قسەکردن بووە و دواتر ئاوارەی یەکێک لە ئۆردوگاکانی ئێران بووە ،خویندن تەواو دەکات و شارەزایی لە زمانەکانی فارسی و ئینگلیزی و عەرەبی و سویدی هەیە خوێندکاری قۆناغی ٣ کۆلێجی کار بووە لە زانکۆی جیهان ، ئەندامی سەرکردایەتی حسدک بووە ، لەگەڵ هاتنی داعش لە کەرکوک پێشمەرگە بووە ، لە ٢٦/١١/٢٠١٤ لە تەللوەرد شەهید بوو\nشەڕڤان ساڵەح موسلیم کوڕی هاوسەرۆکی پید ساڵەح موسلیم لە ساڵی ١٩٩١ لەدایک بووە دایکی ناوی "عایشە" یە و کجێک و سێ کوڕی هەیە و شەڕڤان لە هەمویان بچوکتر بوو ، سەرجەم منداڵەکانیان ئەندامی یەپەگەن ، ، لە ٩/١٠/٢٠١٣ لە خۆرئاوای گرێ سپی لە تەل ئەبیەز شەهید بوو لە کاتی هێنانەوەی تەرمەکەی بۆ کۆبانێ دایکی جە نازەکەی لە باوەشگرت و بە بێ گریان گوتی " منداڵانی من هیچیان لە منداڵانی خەڵک زیاتر نیە ، کاتێک منداڵەکەم نارد بۆ شەڕ پێشبینی شتی وام دەکرد بۆیە ناگریم" ، کاتژمیر یازدە لە ١٠/١٠/٢٠١٣ لە گوندی "تەرموک" لە کۆبانێ بە خاک سپێردرا\nعه دنان عەبدوڵڵا عەباس نعێمی ، لە ٣/١٠/١٩٩٣ له شاری كفری له دایكبووه ، لە ٦/١/٢٠٠٩ په یوه ندی كردووه به هێزه كانی پێشمه رگه ی كوردستان ، له لیوای سێی پیاده ی گه رمیان فه وجی یه ك سریه ی دوو بووه ، له 17/6/2014 له گه ڵ فه رمانده سه ربازییه كه ی له هێزه كانی پێشمه رگه ی كوردستان به ناوی نه قیب فاروق، به هه ڵه ده كه ونه بازگه یه كی تیرۆریستانی داعشه وه و دوای چه ند هه فته یه ك، له رێی گرته یه كی ڤیدیۆییه وه شه هیدكردنه كه یان به سه ربڕین بڵاوده كه نه وه ئەمەش یەکەم هەنگاوی دڕندانەی له وشێوه یه ی رێكخراوه كه بوو به رانبه ر پێشمه رگه .\nزارا غولامی ناسراو بە شەهید ئەوین لە سالی ١٩٩٤ لە شاری سەقز لە دایک بوو، لە ٢٠١٥ بوو به پیشمەرگە ، لە ٧/١١/٢٠١٦ لە میحوەری باشیک بە سەختی بریندار بوو ، دوای ٣ مانگ و ١٩ رؤژ لە ٢٦/٢/٢٠١٧ لە نەخؤشخانەیەکی هەولیر شەهید بوو ، لە گؤرستانی ئەشکەوت سەقا لەسەر ریگای کؤیە_هەولیر نیژرا\nمەدیا موراد ناسراو به هەبوون سؤنیا ، فەرمانداری ژنانی کؤبانی لە سالی ١٩٨٦ لە دیرک لە دایک بووە ، دایکی ناوی سەڤره و باوکی عوسمان ، له سالی ٢٠١١ بوو به شەرڤان ، لە بەرخؤدانی کؤبانئ رؤلئکی گرنگی گئرا ،لە ٢٩/١/٢٠١٥ لە باشوری کؤبانی بە سەختی بریندار بوو و لە ٣٠/١/٢٠١٥ لە نەخؤشخانەی شاری روحا لە باکوری کوردستان هەمان رؤژی شەهیدبوونی شەهید شئرکؤ شوانی شەهید بوو .\nدواترین جار ده‌ستكاری كراوه له‌لایه‌ن Arkan Salah (2017-10-26 21:48:12)


Warning: "continue" targeting switch is equivalent to "break". Did you mean to use "continue 2"? in /customers/9/9/d/yarikurd.net/httpd.www/ku/wp-content/themes/Extra/includes/builder/functions.php on line 4564 Warning: Cannot modify header information - headers already sent by (output started at /customers/9/9/d/yarikurd.net/httpd.www/ku/wp-content/themes/Extra/includes/builder/functions.php:4564) in /customers/9/9/d/yarikurd.net/httpd.www/ku/wp-content/plugins/post-views-counter/includes/counter.php on line 292 راگەیاندراوی یەکێتی شورشگێرانی کوردستان و یاری کورد وە بۆنەی ٢٨هەمین ساڵ یاد دامەزریان یەکێتی شۆرشگێڕانی کوردستان | یاریکورد یاهەق\nPosted by Admin | mai 11, 2019 | هەواڵی حزبی | 0 |\nلە ٢٨ مین ساڵیاد دامەزریان یەکێتی شورشگێران کوردستان کە بێ وچان مبارەزە و تەقەلا کردنە ئەرا وە دەس هاوردن و دیاری کردن ماف چارەنویس و دەسەوەر کردن ئارەزو هەمیشەیی ملەتەکەمان ئەرا تەئسیس دەوڵەت موستەقل کوردی، گەرمترین تەبریک لە تەرەف رەهبری یەکێتی سورشگێران کوردستان و سازمان یاری کورد تەقدیم کەیمە گشت ملەت گەورێ کورد.\nرهبری یەکێتی شورشگێران کوردستان و سازمانی یاری کورد وە ئی بونەوە سڵام و درود ئاراستەێ گشت ئەندامان و هەواداران یەکێتی کەێت و سەر رێز و هورمەت نەوی کەێت ئەرا ئەو کادر و پێشمەرگە قارەمان و جەسوریلە کە لە رێز یەکیەتیەکەمان گیان خوەێان بەخشین ئەرا کوردستانێک ئازاد و موستەقل.\nلە ئی روژ پیروز و تاریخیە جێ خوەێ دێرێت سەر رێز و ستایش دا نەونیم ئەرا رەهبر جوان و دڵسوز یەکیەتیمان شەهید سەرکردە کاکە سەعید یەزدانپەنا و پەیمان وەلێا زنە کەیموە کە تا ئاخر نەفەس دریژەدەر رێە پیروزەکەیمن ئەویچ سەربەخوەی وڵاتە..\nلە شون ٢٨ ساڵ موبارەزە و پاوەگەزداین یەکێتی شورشگێران کوردستان کە لە ٣٠ گوڵان ساڵ ١٩٩١ لە شەرایەتێک بخوسوس ئەرا مبارزە بەر زد داگیرکەر وڵات یانێ جمهوری ئسڵامی ئێران جور زەرورەتێکی تاریخی لە سەر بنەماێ ئازادی ملی و دەفاع کردن لە داخوازەکان ملەت کورد لە خوەرهەڵات کوردستان،وە رەهبەری شەهید سەعید یەزدانپەنا وە هەڤاڵانی هاتە دامەزریان.\nموتەسفانە و فرە وە داخوە رەهبەر جوان و ئازاێ یەکێتی شورشگێران کوردستان هەر زوی و لە ئپتداێ شروع موبارەزەکەوە لە پلانێک تاریک و نادیار وە دەس رەش جمهوری تروریست ئسڵامی ئێران و دویای چوار مانگ لە تەئسیس یەکێتی شورشگیران ترور بی و چیە رێز کاروان پڕ لە سەروەری موبارزان کورد کە لە رێ کورد و کوردستان گیانیان بەخشین.\nلە شون ترور بین رێبەر سەعید هاوسەنگەرە دێرینەکانی هیچ وەخت نەیشتن و نایلن ناو و رێبازە پیروزەکەێ کاکە سەعید جوانەمەرگ بێ ناز بکەفێت و جور شێر پڕ وە قورگ چیای کێوەرەشا هاوار دەکەن و بانگی ئازادی و سەربەخۆی وڵات لێ دەدەن و روژ لە گەڵ رۆژ پەیمان نوێ دەکەنەوە لە گەڵ یەکێتی شورشگیرانی کوردستان و کاکە سەعید جوانەمەرگ کە تا دواهەناسە و رزگاری یەکجار وڵات دەست لە خەبات و رێبازە پیروۆزەکەی بەر نەدەن و نەێەڵن هیچ کەس و لاێەنێک بە پێ جوگرافیا و بەرژەوەندی تاکە کەسی ناوی یەکێتیمان بگۆرن و کاێە بە خوێنی هاوسەنگەرکانمانوە بکەن .\nوە سەرنجدان وە گوزەشتەێ پڕ لە شانازی یەکێتی شۆرشگێرانی کوردستان و گوزەراندن موشکڵات فرەێک کە رویوەری یەکیەتیەکەمان بیەسوە پیلان و نەقشەێ دوژمنان پویچەڵ کردیمەسوە و ئەرا سەروەری و ماف ملەتەکەمان موبارزە کردیمە.\nیەکێتی پشۆڕشگێرانی کوردستان و سازمانی یاری کورد وەک گیانێک لە دو جەستەدا لە شون ٢٨ ساڵ مبارەزە و گیان فدایی وە ئرادەێک قایمتر لە جاران وە لێکدانەوەێک سەردەمیانە لە شەرایەت ئیمروژەێ وڵاتەکەماندا تواێت چارەسەر پرس کورد لە خوەرهەڵات کوردستان بکەێتە پلاتفورم تازەێ خوەێ.\nیەکێتی شورشگیران کوردستان و سازمانی یاری کورد لە ٢٨ مین ساڵ یاد یەکێتیەکەمان بانگەوازێک ئاراستەی گەلی کوردستان لە خوەرهەڵات وە گشتی و هێز و لاێەنە سیاسیەکان وە تاێوەتی کەێت،\nوە سەرەنجدان و هەلومەرج ئیمروژ خوەرهەڵات کوردستان و هەستیار بین شەرایەتەکە داوا لە گشت خەڵک و لاێەنە سیاسیەکان کەیم دەنگەکانێان بکەنە یەک و ئەرا یەکیەتی نەتەوەیی هەنگاوەکانیان چر بکەنوە\nلە روژ ئیمروژا دەوڵەت جومهوری ئسڵامی تویش چەندین قەێران سەخت و تاقەت پڕویکن دەرکی و ناوەکی بیەس و ئەرکە لە سەر هێزە سیاسیە کوردستانیەکان ئی هەلە بقوزنوە و رێزەکانیان یەک بخەن و ئەرا ئازادی و رزگاری یەکجاری گەلی کوردمان لە خوەرهەڵات خەمخۆر بن و کات بە زاێە مەدەن\nلە ئاخردا وە ناو رێزەکان یەکێتی شورشگێران و سازمانی یاری کورد پیروزبایی ٢٨ مین ساڵیادی یەکیەتیەکەمان ئاراستەی گشت ئەندامان و لایەنگرانی یەکێتی شۆڕشگێرانی کوردستان و گەلی قارەمان و سەربەرزی کوردستان دەکەین\nزندە باد کورد زندە باد کوردستان\nپایەدار بێت گەلی کوردستان\nیەکێتی شۆڕشگێڕانی کوردستان ،سازمان یاری کورد\nژمارەی بینین 1 235\nPreviousبیری جیاوازی یەکێتی شۆرشگێران لە سەر یەک ریزی نێو ماڵی کورد لە رۆژهەڵات\nNextیەکیەتی و یەک رێزی ئەورۆمان , کوردستانی ئازاد و یەک گرتووی سبەینێمان


箴言 16 CCB – پەندەکانی سلێمان 16 KSS | Biblica\n箴言 16 CCB – پەندەکانی سلێمان 16 KSS\nپەندەکانی سلێمان 16:1-33\n1پلانەکانی دڵ هی مرۆڤە،\nبەڵام وەڵامدانەوەی زمان لە یەزدانەوەیە.\n2هەموو ڕێگاکانی مرۆڤ لەبەرچاوی خۆی بێگەردن،\nبەڵام یەزدان پاڵنەرەکان هەڵدەسەنگێنێت.\n3کارەکانت بە یەزدان بسپێرە،\nپلانەکانت جێگیر دەبێت.\n4یەزدان بۆ مەبەستی خۆی هەموو شتێکی دروستکردووە،\nتەنانەت بەدکاریش بۆ ڕۆژی بەڵا.\n5یەزدان قێزی لە هەموو دڵ بەفیزێکە،\nبێگومان سزادانی لەسەر تێناپەڕێت.\n6بە خۆشەویستی نەگۆڕ و دڵسۆزی کەفارەت16:6 ئەم قوربانییەی کە تووڕەیی خودا لادەدات. بۆ تاوان دەکرێت،\nبە لەخواترسیش دوورکەوتنەوە لە خراپە.\n7ئەگەر ڕەفتاری مرۆڤ مایەی ڕەزامەندی یەزدان بێت،\nوا دەکات تەنانەت دوژمنەکانیشی لەگەڵیدا ئاشت ببنەوە.\n8باشترە کەمت هەبێت بە ڕاستودروستییەوە\nلەوەی داهاتێکی زۆری بە ناڕەوا.\n9دڵی مرۆڤ پلان بۆ ڕێگای خۆی دادەنێت،\nبەڵام یەزدان هەنگاوەکانی ئاراستە دەکات.\n10قسەی پاشا وەک سروشە16:10 فەرموودەیەکی خودایە کە لە ڕێگای ڕۆحی پیرۆزەوە بۆ مرۆڤ هاتبێت.،\nدەبێ لە دادوەریدا دەمی ناپاکی نەکات.\n11قەپان و تەرازووی دادپەروەر لە یەزدانەوەیە،\nهەموو کێشێکی ناو کیسە کاری ئەوە.\n12قێزی پاشایان لە خراپەکردنە،\nچونکە بە ڕاستودروستی تەخت دەچەسپێت.\n13ڕەزامەندی پاشایان لێوی ڕاستودروستە،\nکەسی ڕاستگۆیان خۆشدەوێت.\n14تووڕەیی پاشا وەک فریشتەی مەرگە،\nبەڵام کەسی دانا هێمنی دەکاتەوە.\n15ڕووناکی ڕووی پاشا ژیانی تێدایە،\nڕەزامەندیشی وەک هەورە بارانی بەهارە.\n16دەستکەوتنی دانایی چەند لە زێڕ باشترە،\nدەستکەوتنی تێگەیشتنیش لە زیو پەسەندترە.\n17ڕێگای سەرڕاستان دوورکەوتنەوەیە لە خراپە،\nئەوەی ڕێگای خۆی بپارێزێت گیانی خۆی دەپارێزێت.\n18لەپێش شکان لووتبەرزییە،\nلەپێش ڕووخانیش ڕۆحزلییە.\n19باشترە بێفیز بیت و لەگەڵ ستەملێکراوان بیت،\nلە دابەشکردنی دەستکەوت لەگەڵ لووتبەرزان.\n20ئەوەی بایەخ بە ئامۆژگاری بدات چاکەی دەست دەکەوێت،\nئەوەی پشت بە یەزدان ببەستێت خۆزگەی پێ دەخوازرێت.\n21ئەوەی لە دڵدا دانا بێت پێی دەگوترێت تێگەیشتوو،\nشیرینی لێوەکانیش فێربوون زیاد دەکات.\n22وریایی سەرچاوەی ژیانە بۆ خاوەنەکەی،\nبەڵام گێلەکان بە گێلایەتی خۆیان سزا دەدرێن.\n23دڵی کەسی دانا ڕێنمایی دەمی دەکات و\nبەسەر لێوان فێربوون زیاد دەکات.\n24قسەی جوان شانەی هەنگوینە،\nبۆ دەروون شیرینە و بۆ ئێسک چاکبوونەوەیە.\n25ڕێگا هەیە لەبەرچاوی مرۆڤ ڕاست دیارە،\n26نەوسی کرێکار بۆ خۆی ڕەنج دەدات،\nبرسیێتییەکەی پاڵی پێوەدەنێت.\n27کەسی دڵڕەش کای کۆن بە با دەکات16:27 عیبری: هەڵکەندنی خراپە. و\nلەسەر لێوەکانیشی ئاگری کڵپەدارن.\n28کەسی درۆزن دووبەرەکی دەوروژێنێت و\nدەمشڕ دۆستی نزیک لە یەکتر جیا دەکاتەوە.\n29کەسی توندڕەو دراوسێی خۆی تەفرە دەدات و\nبە ڕێگایەکدا دەیبات کە باش نییە.\n30ئەوەی چاو دەقوچێنێت پیلان بۆ درۆ دادەڕێژێت،\nئەوەی لێوی دەکرۆژێت خراپە بە ئەنجام دەگەیەنێت.\n31ڕیش سپیێتی تاجی شانازییە،\nلە ڕێگای ڕاستودروستییەوە دەستدەکەوێت.\n32ئەوەی درەنگ تووڕە بێت لە پاڵەوان باشترە،\nئەوەی بەسەر خۆیدا زاڵ بێت باشترە لەوەی شارێک دەگرێت.\n33تیروپشک هەڵدەدرێتە کۆش،\nبەڵام هەموو بڕیارێکی لەلایەن یەزدانەوەیە.\nKSS : پەندەکانی سلێمان 16


لەبارەی کوژرانی هاووڵاتییەکی هەرێم لەلایەن تورکاوە ڕوونکردنەوە دەدرێت\n2021.08.14 - 17:07\nناوەندی ڕاگەیاندنی هێزەکانی پاراستنی گەل - هەپەگە لەبارەی کوژرانی هاووڵاتییەک لەشەڕی نێوان پەکەکە و تورکیا ڕوونکردنەوەیەکی بڵاوکردەوە و ڕایگەیاند، ئەو هاووڵاتییە باوکی شەش منداڵە و لە ناو باخەکەی خۆیدا کەوتووەتەبەر هێرشی دەوڵەتی داگیرکەری تورک و شەهید بووە.\nلە رۆژی ١٣ی ئاب، هاووڵاتییەکی تەمەن ٥٠ ساڵ و باوکی ٦ منداڵ بە ناوی ئیبراهیم حەسەن کە خەڵکی گوندی دێشیشێ ناحیەی کانی ماسی باشووری کوردستانە، لە کاتێکدا کە خەریکی کارکردن بوو لە ناو باخەکەی خۆیدا کەوتە بەر هێرشی دەوڵەتی داگیرکەری تورک و شەهید بوو. بەم بۆنەیەوە پرسە و سەرەخۆشی خۆمان ئاراستەی بنەماڵەی هێژای شەهید ئیبراهیم حەسەن و خەڵکی گوندی دێشیشێ دەکەین کە هەڵوێستیێکی شەرافەتمەند و نیشتمانپەرەرانەیان نواند و خاکی خۆیانیان بۆ داگیرکەر چۆڵ نەکرد.\nسوپای داگیرکەری تورکیا کە وێڕای بەکارهێنانی هەموو ئیمکانیاتی سەربازی خۆی بە هۆی خۆڕاگری گەریلای ئازادی کوردستان ناتوانێت پێشڕەی بکات و هەموو رۆژێک گورزی بەرئەکەوێت، بە بێبەزەییانە و ترسنۆکانە هێرشی خەڵکی مەدەنی دەکات. دەوڵەتی داگیرکەر و جینوسایدکاری تورکیا کوشتنی خەڵکی بێتاوان و کەسانی مەدەنی کردۆتە کەلەپوورێک بۆ خۆی و دەیەوێت ئەمە وەک شتێکی ئاسایی بە سەر هەموو لایەکدا بسەپێنێت. سوپای تورکیا بە تایبەت لەو هەرێمانەی کە لە بەرامبەر خۆڕاگری گەریلا تووشی شکست دەبێت، بە ئەنقەست شوێنی مەدەنی بۆردمان دەکات و هاووڵاتیان کۆمەڵکوژ دەکات. ئارمانجی سوپای داگیرکەر ئەوەیە کە بە راماڵینی کورد لە ئەم هەرێمانە پیلانە داگیرکەرییەکانی هەنگاو بە هەنگاو جێبەجێ بکات. بەڵام گەلی نیشتمانپەروەری باشوری کوردستان لە بەرامبەر ئەم سیاسەتانە سەر دانانەوێت، خاک و زێدی خۆی بەجێناهێڵێت و سیاسەتی کۆمەڵکوژی و جینوسایدی دەوڵەتی تورکیا پووچەڵ دەکاتەوە.\nلێرەدا رایدەگەیەنین کە مسۆگەر حیسابی ئەم کۆمەڵکوژییانە لە دەوڵەتی داگیرکەری تورکیا دەپرسین.\nناوەندی چاپەمەنی و راگەیاندنی HPG\n١٤ی ئابی ٢٠٢١


هێرشەکەی تورکیا ناڕەزایەتی گوندنشینانی شارباژێڕی لێکەوتووەتەوە – کوردی – RojNews.News\nپێنج شه‌ممه, تشرینی یه‌كه‌م 1, 2020\nدەوڵەتى تورک ماڵپەڕی ئاژانسی مەزۆپۆتامیا و سەندیکای ڕاگرت\nهاوسەرۆکی شارەوانیی قەرس لەلایەن پۆلیسی تورکەوە دەستگیر کرا\nنووسەران داوا لە وەزیری ڕۆشنبیریی دەکەن هەرێمی کوردستان نەکاتە گۆڕستانی کتێب\nشارەزوورییەکان بە هەموو شێوازێک پشتیوانی هەڵمەتەکەی کەجەکە دەکەن\n“ئازادیی عەبدوڵا ئۆجالان ئاشتیی بۆ ناوچەکە دەگەڕێنێتەوە”\nئایا ئەزموونی دوو ئیدارەیی باشور لە ڕۆژئاواش دووبارە دەبێتەوە؟\nموشەکێک لە نزیک فرۆکەخانەی سەربازی ئەمریکا لەهەولێر کەوتەخوارەوە\nهەولێر، بازرگانێکی ماددە هۆشبەرەکان دەستگیرکرا\nئەو هاوڵاتییە کوردەی سوپای تورک لە هێلیکۆپتەر فڕێیدایە خوارەوە گیانی لەدەستدا\nحەشدی شەعبی: ئەو شوێنەی مووشەکەکانی لێوە هەڵدراوە پێشمەرگەشی تێدایە\nئامر لیوایەکی حەشدی شەعبی لەسەر هێرشەکەی هەولێر دەستگیر کرا\nنوێنەری نەتەوە یەکگرتووەکان لەگەڵ ڕاوێژکاری ئاسایشی نیشتیمانی پرسی ئاوەرەکانیان تاوتوێکرد\nدژی داگیرکەری دەوڵەیی تورک لە ڕەقا خۆپیشاندان ئەنجامدرا\nلە ئامەد ١٤ کەس دەستگیر کران\nچەتەیەکی سەر بە دەوڵەتی تورک لە ئازەربایجان کوژرا\nفوئاد حسێن: هێرش بۆسەر باڵیۆزخانەکان هێرشە بۆسەر حکومەتی عێراق\nکازمی لەگەڵ باڵیۆزی وڵاتان کۆبوویەوە و دڵنیایی پاراستنی پێدان\nماکرۆن: پەیامە شەڕخوازەکانی تورکیام تۆمار کرد\nئێزدیەکانی ئەوروپا هەنگاوی خۆسەریی شەنگالیان بەرز نرخاند\nحەسەن نەسروڵا بۆ ماکرۆن: ناتوانی ببیتە فەرمانڕەوای لوبنان\nئەنجومەنی ئاسایش داوای ئاگربەست لە نێوان ئازەربایجان و ئەرمینیا دەکات\nلەدژی ئۆپەراسیۆنی پاکتاوی سیاسیی ٧٩٣ ژن لە باکور هەڵوێستیان دەربڕی\nقەندیلییەکان دەستیان کرد بە تەکاندنی گوێز و وشککردنەوەی خۆراک بۆ زستان\nبڵاوکردنەوەی وێنەی منداڵانی قوربانی لە بەشێک لە ڕاگەیاندنەکاندا ناڕەزایی لێدەکەوێتەوە\n22/06/2020 - 7:07:46 pm\nشەممە, 30 ماي 2020 – 07:38 ڕۆژنیوز – بۆتان گەرمیانی – بەرهەم لەتیف\nشەوی ٢٦ی ئەم مانگە، فڕۆکەکانی دەوڵەتی داگیرکەری تورک بۆردوومانی گوندی سەفرە-یان کرد، کە دەکەوێتە سەر شارۆچکەی ماوەت لە سنوری پارێزگای سلێمانی، لە ئەنجامدا نەخۆشخانەی گوندەکە خاپوور بووە و زیان بە ماڵەکانی گوندەکەش کەوتووە، هەروەها بووەتە هۆی دروستبوونی ترس و دڵەڕاوکێ لای گوندنشینانی سنوورەکە، لەم بارەیەوە گوندنشینانی گوندی گەڵاڵە کە نزیکترین گوندە لە گوندی سەفرەوە، هەڵوێست و ناڕەزایەتیی خۆیان لە دژی هێرش و داگیرکارییەکانی دەوڵەتی تورک، بۆ ڕۆژنیوز دەردەبڕن.\nساڵەح عەبدوڵا گوندنشینێکە کە لە گوندی گەڵاڵەوە هاتبووە سەر شوێنی بۆردوومانکە بۆ بینینی دڕندەیی دەوڵەتی تورک هەستی خۆی لەسەر ئەو دیمەنە دەربڕی و وتی: ئەمە ڕووداوێکی دڵتەزێنە بۆ هەر چوارپارچەی کوردستان، ئێمە زوڵم لە کەس ناکەین و خاکی کەسیش داگیرناکەین، داوای مافی خۆمان و مرۆڤایەتی دەکەین، ئەو حزبە دیکتاتۆرانەی تورکیا کە خۆیان بە موسڵمان دەزانن زوڵممان لێدەکەن، وەک دەبینن خەستەخانەی گوندەکەیان وێرانکردووە و چەند کوردێکیان شەهید کردووە، ئەم جێگەیەش زۆر دوورە لە سنوری تورکیا و ناوجەرگەی کوردستانە، لەسەر خاکی خۆمان بۆردوومانمان دەکەن.\nهەروەها تیشکی خستەسەر ڕۆڵی خیانەتی و ناوخۆ لە ڕووداوەکەدا و وتی: بانگی ئێمە تەنها ئەوەیە کە وەک مرۆڤ مامەڵەمان لەگەڵدا بکرێت و مافەکانی خۆمان پێبدرێت، بە ناحەق کیمیاباران و ئەنفالیان کردین، جگە لە دڕندەیی دوژمن خیانەتیش هەیە، ئەگەر خیانەتکار نەبێت سوپای تورکیا ناتوانێت بێتە ناو خاکی کوردستان و ئێرەش بۆردوومان ناکرێت، ئێمە هەر لێرە لە دایک بووین و دڵمان بە ئێرە دەکرێتەوە، بەردێکی نادەین بە هەزار شار، هەتا نەمانکوژن لێرە ناڕۆین، بەڵام ئەم بۆردوومانە دڵەڕاوکێی خستووەتە ناو خەڵکەوە، ئاسایش و ئازادی ناوچەکە بەهۆی فڕۆکەی تورکیاوە تێکچووە.\nڕووپاک ئەحمەد هاوڵاتییەکی دیکەبوو لە گوندی گەڵاڵە و سەبارەت بە داگیرکارییەکانی تورکیا، وتی: بۆردوومانی فڕۆکە جەنگییەکانی دەوڵەتی تورک، ترس و دڵەڕاوکێکی زۆری لا ئێمە دروستکردووە، ڕۆژانە بە ئاسمانی ناوچەکەدا دەسووڕێنەوە، ئێمە ئیدانەی داگیرکارییەکانی تورکیا دەکەین بۆسەر خاکی کوردستان، ڕیسوایی بۆ ئەو کەسانەشی کە هاوکارییان دەکەن و سیخوڕییان بۆ دەکەن، کە لەسەر خاکی خۆیان سیخوڕی بۆ میتی تورکی دەکەن، ئێمە لە ڕابردوودا بە خەباتی چەکداری گوندەکانمان ڕزگارکرد و ئێستاش تورکیا خاکی کوردستانی داگیرکردووە، هەربۆیە خەبات دەکەین بۆ وەرگرتنەوەی خاکی خۆمان و مافی خۆمان.\nهەروەها بانگەوازی لە حزب و لایەنە کوردییەکان کرد و وتی: داوا لە حزبە کوردییەکان دەکەم کە سیخوڕی بۆ تورکیا نەکەن و هاوکارییان نەکەن، یەکگرتووبن لە ناو خۆیاندا، گەریلابێت یان پێشمەرگە و یەکێتی و پارتی و هەر حزب و لایەنێکیتری کوردی، وەکوو برا لە هەرچوارپارچەی کوردستان بۆ یەک ئامانج تێبکۆشن، ئەویش ڕزگارکردنی خاکەکەمانە.\nهەولێر، هاوڵاتیان متمانەیان بە قەرزاربوونی حکومەتی هەرێم نییە\n1 تشرینی یه‌كه‌م 2020\n30 ئه‌یلول 2020\nدوای ئەوەی لە هێلیکۆپتەر فڕێدرایە خوارەوە و ٢٠ ڕۆژ لەژێر چاودێریی وردی پزیشکییدا بوو، ئەمڕۆ سەرڤەت تورگوت گیانی لەدەستدا. ڕۆژی...\nتەرمی هاوڵاتی سەروەت تورگوت، کە سەربازەکانی سوپای تورک دوای دەستگیرکردنی لەگەڵ کەسێکی تری مەدەنی لە هەلیکۆپتەر خستیانە خوارەوە، بەخاک سپێردرا....\nپارێزگارەکانی هەرێم لە تورکیاوە ستایشی کۆمپانیا و وەبەرهێنەرە تورکەکان دەکەن\nلەگەڵ ئەو لێشاوی ناڕەزایەتی و بایکۆتەی بەرامبەر بەرهەم و کاڵا و سیاسەتی داگیرکاریی تورکیا لە هەرێمی کوردستان هەیە، پارێزگارەکانی هەرێم...\nڕوانگەی سوری بۆ مافەکانی مرۆڤ بە بڵاو کردنەوەی ڕاگەیەندراوێک ئاشکرای کردووە، کە چەتەیەکی بەڕەگەز سوریی سەر بە دەوڵەتی تورک لە...


https://1baiser.com كورد دژی جێبه‌جێكردنی ڕێژەی ٣٢% بۆ دابه‌شكردنی پۆسته‌کانی كه‌ركوك دەوەستێتەوە |\nHome سەرەکی كورد دژی جێبه‌جێكردنی ڕێژەی ٣٢% بۆ دابه‌شكردنی پۆسته‌کانی كه‌ركوك دەوەستێتەوە\nلە دوای ڕیفراندۆمەوە زیاتر لە ٦٠ پۆستی لێ وەرگیراوەتەوە\nلە دوای پڕۆسەی ڕیفراندۆمەوە تا ئێستا زیاتر لە ٦٠ پۆستی ئیداریی لە کەرکوک لە کورد وەرگیراوەتەوە، دوایین بیانووی ئیداره‌ی پارێزگاكه‌یش بۆ لابردنی 4 به‌رپرسی كورد له پۆسته‌كانیان ڕه‌چاوكردنی ڕێژه‌ی ٣٢% بۆ هەر پێکهاتەیەک کە کورد دژیەتی.\nبه‌رپرسانی كورد دابه‌شكردنی پۆسته ئیدارییه‌كان به ڕێژه‌ی ٣٢% له‌نێوان پێكهاته‌كان ڕه‌ت ده‌كه‌نه‌وه و ده‌ڵێن، ״هه‌ر كاتێك پارێزگارێكی كورد دابنرێت ئه‌وه ته‌واوی ئه‌و پۆستانەی لێمان وه‌رگیراونه‌ته‌وه به ده‌ست ده‌هێنینه‌وه.״\nپرسی دابه‌شكردنی پۆسته‌كان به ڕێژه‌ی ٣٢% ده‌گه‌ڕێته‌وه بۆ مانگی نیسانی ئه‌مساڵ، كه لیژنه‌یه‌ك له بریكاری وه‌زاره‌ته‌كان به سه‌رۆكایه‌تیی توڕهان موفتی پێك هێنرا له‌سه‌ر داوای ئه‌نجوومه‌نی وه‌زیران تاوه‌كو 19 پۆستی ئیداریی كه‌ركوك به شێوه‌یه‌كی یه‌كسان به‌سه‌ر پێكهاته‌كاندا دابه‌ش بكرێت.\nئه‌و كات لیژنه‌كه پێشنیاری كرد پۆسته‌كان به ڕێژه‌ی ٣٢% بۆ هه‌ر پێكهاته‌یه‌ك دابه‌ش بكرێت به شێوه‌یه‌ك هه‌ر پێكهاته‌یه‌ك 6 پۆستی به‌رده‌كه‌وێت و پۆستێكیش بۆ مه‌سیحییه‌كان.\nبێستون عادل، ئه‌ندامی فراكسیۆنی یه‌كێتیی له ئه‌نجوومه‌نی نوێنه‌رانی عێراق به ״ئاژانس״ی وت: ״له ئێستادا لایه‌نه‌كان فشاریان درووست كردووه بۆ جێبه‌جێكردن و كاراكردنه‌وه‌ی ڕاسپارده‌كانی ئه‌و لیژنه‌یه كه پێشنیاری كردبوو به ڕێژه‌ی یه‌كسان پۆسته‌كان به‌سه‌ر پێکهاته‌كان دابه‌ش بكرێت، به‌ڵام ئێمه وه‌كو كورد ئێستا و ئه‌و كاته‌یش ڕه‌تمان كردووه‌ته‌وه.״\nوتیشی: ״به ڕوونی به پارێزگاری كاتیی كه‌ركوك و تۆڕهان موفتیمان وتووه ئێمه‌ی كورد په‌یڕه‌وكردنی ٣٢% له دابه‌شكردنی پۆسته ئیدارییه‌كان قبووڵ ناكه‌ین، چونكه ئه‌گه‌ر ڕه‌چاوی كورسییه‌كانی په‌رله‌مان و ئه‌نجوومه‌نی پارێزگایش بكرێت ئه‌وه ئێمه ده‌نگی زیاتر له‌نیوه‌ی شاره‌كه‌مان به ده‌ست هێناوه.״\nله ڕووداوه‌كانی دوای ڕیفراندۆمه‌وه ئیداره‌ی كه‌ركوك لاوازیی كورد و دۆخی سیاسی قۆستووه‌ته‌وه بۆ دوورخستنه‌وه‌ی به‌رپرسانی كورد له پۆسته ئیدارییه‌كان، به شێوه‌یه‌ك كه له 10 مانگی ڕابردوودا زیاتر له 60 پۆستی جۆراوجۆر له كورد وه‌رگیراونه‌ته‌وه و خه‌ڵكانی عه‌ره‌ب و توركمان له شوێنه‌كانیان دانراون.\nڕۆژانه‌یش راكان سه‌عید جبووری، پارێزگاری كاتیی كه‌ركوك به بیانووی جیاواز داوای دوورخستنه‌وه‌ی به‌ڕێوه‌به‌ره كورده‌كان ده‌كات له فه‌رمانگه و دامه‌زراوه‌كان، دوایین بڕیاریشی دوورخستنه‌وه‌ی چوار به‌رپرسی به‌ش بوو له به‌ڕێوه‌به‌رایه‌تیی ته‌ندروستی كه له شوێنه‌كانیان عه‌ره‌ب و توركمانی پێشنیار كردووه.\nئازاد جه‌باری، سه‌رۆكی لیژنه‌ی ئه‌منیی ئه‌نجوومه‌نی پارێزگای كه‌ركوك به ״ئاژانس״ی وت: ״ڕاسته كۆمه‌ڵێك پۆست له كورد وه‌رگیراونه‌ته‌وه به‌ڵام هیچ مه‌ترسییه‌ك نییه تاوه‌كو بوترێت كه كورد له یه‌كه ئیدارییه‌كانی كه‌ركوك به ته‌واوه‌تی دوور ده‌خرێته‌وه چونكه هه‌ركاتێك پۆستی پارێزگار وه‌ربگرینه‌وه دۆخه‌كه‌یش ئاسایی ده‌بێته‌وه.״\nوتیشی: ״به‌و شێوه‌یه‌ش نییه كه له ڕاگه‌یاندنه‌كان بڵاو ده‌كرێته‌وه چونكه هێشتا به‌ڕێوه‌به‌ری شاره‌وانی، فه‌رمانده‌ی گشتیی پۆلیس، به‌ڕێوه‌به‌ری پۆلیسی هاتوچۆ، به‌ڕێوه‌به‌ری فه‌رمانگه‌ی ئاوه‌ڕۆ و به‌ڕێوه‌به‌رایه‌تیی سه‌رچاوه ئاوییه‌كان له لایه‌ن كورده‌وه به‌ڕێوه ده‌برێت.״\nله سەنته‌ری شاری كه‌ركوك زیاتر له 20 پۆست له كورد وه‌رگیراونه‌ته‌وه كه بریتین له پارێزگار، سه‌رۆكی ئه‌نجوومه‌نی پارێزگا، به‌ڕێوه‌به‌ری ته‌ندروستی، كشتوكاڵ، قایمقام، خانووبه‌ره و خۆراك و ده‌سته‌ی ده‌ستپاكی، وه‌به‌رهێنان، ئاو و چالاكی وه‌رزشی، پۆلیسی فریاكه‌وتن و نه‌هێشتنی تاوان، پۆلیسی ئاماده و مادده‌ی هۆشبه‌ر و شوێنه‌وار و پۆلیسی زیاده‌ڕۆییه‌كان و قه‌زاو ناحییه‌كان و لیژنه‌ی كۆمپانیا ئه‌هلییه‌كان.\nئازاد جەباری ئاماژەی بەوەش دا: ״ئه‌و پۆستانه‌ی له كورد وه‌رگیراونه‌ته‌وه هۆكاری سه‌ره‌كی ترسنۆكی به‌ڕێوه‌به‌ره‌كان خۆیان بوونه كه شوێنه‌كانی خۆیان به‌جێ هێشتووه و هه‌ڵاتوون، ئه‌وانیش خه‌ڵكی دیكه‌یان له شوێنیان داناوه.״\nله قه‌زای داقوقیش حه‌وت پۆست له كورد وه‌رگیراونه‌ته‌وه كه بریتین له قایمقام و به‌ڕێوه‌به‌ری پۆلیس و نه‌هێشتنی تاوان و كشتوكاڵ و سه‌رچاوه ئاوییه‌كان و گه‌یاندن و به‌شی دارایی قایمقامییه‌ت.\nهه‌ر وه‌ك له سنووری قه‌زای دوبز و ناحیه‌كانی پردێ و سه‌رگه‌ڕان هه‌شت پۆست وه‌رگیراونه‌ته‌وه كه بریتین له قایمقام و به‌ڕێوه‌به‌ری نه‌هێشتنی تاوان و دادنووس و كشتوكاڵ و پۆلیس و ڕه‌گه‌زنامه له ناحیه‌ی سه‌رگه‌ڕان و دابه‌شكردنی كاره‌با له پردێ.\nجگه له به‌ڕێوه‌به‌ره‌كان، ده ئه‌ندامی ئه‌نجوومه‌نی پارێزگای كه‌ركوكیش كه سه‌ر به پارتین و به بڕیارێكی سیاسی شاره‌كه‌یان به‌ره‌و هه‌ولێر به‌جێ هێشتووه ئاماده نین بگه‌ڕێنه‌وه شاره‌كه.\nله‌و باره‌یه‌وه په‌رله‌مانتاره‌كه‌ی فراكسیۆنی یه‌كێتیی ڕایده‌گه‌یه‌نێت: ״وه‌رگرتنه‌وه‌ی پۆسته‌كان په‌یوه‌سته به دۆخی سیاسییه‌وه كه له ئێستادا له‌بار نییه، هه‌ر كاتێك حكومه‌ت پێك بهێندرێت و پارێزگارێكی كورد دابنرێت قسه‌یه‌كی دیكه‌مان ده‌بێت، ئه‌وه‌ی ئێستا قۆستنه‌وه‌ی ئه‌م دۆخه ناله‌باره‌یه له لایه‌ن ڕاكان جبوورییه‌وه بۆ ئه‌وه‌ی بیكاته ده‌ستكه‌وت بۆ خۆی.״


تائێستا عیراق سێ موچەی فەرمانبەرانی رەگەزنامەی گشتی ھەرێمی رەوانە نەکردووە، وتەبێژی بەڕێوەبەرایەتی گشتی رەگەزنامەی ھەرێمیش رایدەگەیەنێت: نووسراوی فەرمی کراوە بۆ خەرجکردنی ئەو پارەیە، ئەگەر بەغدا پارەکە رەوانە بکات و ھەرێمیش کورتھێنانەکەی تەواو بکات، بەدڵنیاییەوە موچەی مانگەکانی(١١، ١٢) و مانگی یەکیش وەردەگرین.\nنەقیب كەیفی عومەر وتەبێژی بەڕێوەبەرایەتی گشتی رەگەزنامەی هەرێم بەSNNی راگەیاند: كۆی ژمارەی فەرمانبەرانی بەڕێوەبەرایەتی رەگەزنامەی هەرێم بەهەموو پارێزگاكان و ئیدارەی گەرمیان و راپەڕینەوە، چوار هەزارو 982 هەزار فەرمانبەرە.\nوتیشی:"ئەو پارەیەی ئێستا لەبەغداوە دێت بۆ موچەی فەرمانبەرانی بەڕێوەبەرایەتی گشتی رەگەزنامەی هەرێم تەنیا تەمویلەو بڕی یەك ملیارو 862 ملیۆن دینارە، ئەمەش لەكاتێكدایە كۆی ئەو پارەیەی پێویستە بۆ موچەی ئەو فەرمانبەرانە زیاتر لە شەش ملیارو 800 ملیۆن دینارە، بۆیە مانگانە هەرێمی كوردستان كورتهێنانەكەی تەواو دەكات".\nئاماژەی بەوەشكرد، ساڵی 2017 حكومەتی عیراق موچەی مانگەكانی(10، 11، 12) فەرمانبەرانی رەگەزنامەی هەرێمی رەوانە نەكرد، بەڵام حكومەتی هەرێم موچەی مانگی (10)ی دابەشكرد، دواین زانیاریش ئەوەیە كە وەزارەتی ناوخۆی عیراق نووسراوی بۆ وەزارەتی دارایی عیراق كردووە بۆ خەرجكردنی ئەو سێ موچەیە، بەڵام بەهۆی ئەوەی كێشەیەك لەنووسراوەكەدا هەبووە، وەزارەتی دارایی عیراق نووسراوەكەی بۆ وەزارەتی ناوخۆ گەڕاندۆتەوە بۆئەوەی چاكبكرێت و پارەكە خەرجبكرێت.\nراشیگەیاند:ئەگەر بەغدا ئەو سێ موچەیە رەوانە بكات و هەرێمیش كورتهێنانەكەی تەواو بكات، بەدڵنیاییەوە موچەی مانگی 11 و 12 و مانگی یەكی 2019یش وەردەگرین.\n7 مانگ پێشتر - Jan 23 2019 7:22PM\nبڕیارەكەی پەروەردە ئەم خوێندنگایانە ناگرێتەوە .. ناوەكان راگ...\nوادەی دابەشكردنی موچەیەكی تر بە فەرمانگە فیدراڵییەكان ئاشكرا...\nپارتی ناوی سێ كاندید بۆ پۆستێكی باڵا دەداتە بەغدا...\nدارایی لەسەر لێبڕینی موچەی فەرمانبەران هاتەدەنگ...\nچارەسەرێكی بنەڕەتی بۆ ئەم كێشەیە دەدۆزرێتەوە...\nڕونكردنەوە لەبارەی پشووی شەممەی داهاتوو دەدرێت...\nبڕیار لەمیلاكاتی مامۆستایان دەدرێت..بەم میكانزمە دەگوازرێنەو...\nسێ كەس بەتۆمەتی ڕفاندنی كچێك دەستگیركران...\nیەكێتیی و پارتی دەستپێدەكەن...\nزانیاری نوێ لەبارەی راكێشانی هێڵی ئاسنین لەهەرێمی كوردستان...\nهەفتەی داهاتوو سەركردایەتی یەكێتی لەسەر پرسی كۆنگرە كۆدەبێتە...\nوه‌ڵامی وه‌زیری په‌روه‌رده بۆ پشووی شه‌ممه‌ی مامۆستایان ئاش...\nپارێزگاری سلێمانی چه‌ند زانیارییه‌ك ئاشكراده‌كات...\nسه‌رجه‌م به‌رپرسانی هه‌ولێر ده‌چنه ئه‌نجومه‌نی پارێزگا...\nهاوڵاتیان له‌مجۆره شه‌ربه‌ته ئاگادارده‌كرێنه‌وه..له‌ناو گ...\nله‌م هه‌فته‌یه‌دا ده‌چێته به‌غدا..په‌رله‌مانتارێكی پارتی ...\nمنداڵێكی یه‌ك ڕۆژه دۆزرایه‌وه...\nمه‌ترسی په‌لاماری داعش له‌سه‌ر ئه‌م ناوچه‌یه‌ی هه‌رێم ئاش...\nیه‌كێتیی مه‌ترسییه‌كی گه‌وره له‌سه‌ر كورد ئاشكراده‌كات...\nواده‌ی دابه‌شكردنی موچه‌ی خانه‌نشینی ڕاگه‌یه‌نرا...\nسێرجیۆ رامۆس دوای یاریەکەی ڤالادۆلید زێدان بە بەپرس دەزانێت\nواده‌ی دابه‌شكردنی موچه‌ی خانه‌نشینی ڕاگه‌یه‌نرا\nورده‌كاری بڕیاره‌كه‌ی وه‌زاره‌تی ناوخۆ..مفه‌وه‌زه‌كان ده‌كرێن به‌ئه‌فسه‌ر\nوه‌ڵامی وه‌زیری په‌روه‌رده بۆ پشووی شه‌ممه‌ی مامۆستایان ئاشكرا ده‌كرێت\nله‌باره‌ی گۆڕینی دراوی عیراق زانیاری گرنگ ئاشكراده‌كرێت\nڕونكردنەوە لەبارەی پشووی شەممەی داهاتوو دەدرێت\nدارایی لەسەر لێبڕینی موچەی فەرمانبەران هاتەدەنگ\nهاوڵاتیان له‌مجۆره شه‌ربه‌ته ئاگادارده‌كرێنه‌وه..له‌ناو گه‌ڕه‌كه‌كاندا ده‌فرۆشرێت\nیەكێتیی و پارتی دەستپێدەكەن\nپارێزگاری سلێمانی چه‌ند زانیارییه‌ك ئاشكراده‌كات


📝 رێکخراوی کوردیپێدیا پرسەنامەیەک ئاراستەی بزوتنەوەی گۆڕان دەکات | پۆل: بەڵگەنامەکان | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (م. ب.)ەوە لە: May 26 2017 10:14PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 2 2021 2:00PM باشترکراوە\n📷 فایلی وێنە 1.0.2 61 KB May 26 2017 10:22PM م. ب.\n📷 فایلی وێنە 1.0.1 50 KB May 26 2017 10:20PM م. ب.


حەیدەر عەبادی پەیامێك ئاراستەی كۆمسیۆن دەكات\n2021-10-14 14:15 240 جار بینراوە کۆمێنت\nحەیدەرعەبادی، سەرۆكی هاوپەیمانی نەسر\nسەرۆكی ھاوپەیمانی نەسر، پەیامێك ئاراستەی كۆمسیۆنی ھەڵبژاردنەكان دەكات و داوا دەكات ئەو كێشانە یەكلا بكرێنەوە كە دوای پرۆسەی ھەڵبژاردن دروستبوون و بوونەتە مایەی ئاڵۆزكردنی رەوشەكە.\nحەیدەرعەبادی، سەرۆكی هاوپەیمانی نەسر لەپەیامەكەیدا رایگەیاندووە، گرنگتر لەسەركەوتن و شكستی ھەڵبژاردن پاراستنی ئاشتی كۆمەڵایەتی و یەكریزی نیشتمانیی و چاكسازی سیستمی سیاسییە، ھەر جۆرە پۆلێنكارییەكی سیاسی كە ببێتە مایەی ھەڕەشە لەسەر یەكریزی گەل و سەلامەتی سیستمی گشتی رەتیدەكەنەوە.\nرونیشیكردۆتەوە، ھەڵوێستیان بەرامبەر ھەڵبژاردن روون و راشكاوانەیە كە نابێت بخرێتە ژێر بەرژەوەندی تایبەت و بەرژەوەندی بەرەیی، لەسەرەتای سەرھەڵدانی خۆپیشاندانەكانی تشرینی ساڵی ٢٠١٩ش داوای ھەڵبژاردنێكی پێشوەختی پاكیان كردووە، كە دادپەروەری بەدیبھێنێت و متمانە بگەڕێنێتەوە بۆ سیستمی سیاسی، لەگەڵ پیرۆزبایشیان لەبەڕێوەچوونی ھەڵبژاردن و رەخنەیان لەپشێوی رێكارەكانی كۆمسیۆن ھەیە كە بوونەتە مایەی دروستكردنی ئاڵۆزی لەناوچەكە.\nئاشكراشیكرد، پشتیوانی ھەموو بانگەوازەكانی ھێوركردنەوە دەكەن و كاردەكەن بۆ رەخساندنی زەمینەی گونجاو بۆ دڵنیاكردنەوەی ھەموان، داواشی لەكۆمسیۆن كردووە، ئەو كێشانە یەكلا بكاتەوە كە لەپرۆسەی ھەڵبژاردندا دەركەوتوون و بوونەتە مایەی ئاڵۆزكردنی رەوشی گشتی.\nكۆمسیۆن: 95%ی وێستگەكان جیاكردنەوەو ژماردنی دەستییان بۆكراوە 2021-10-16 14:02\nكاندیدە دەرچووە سەربەخۆكان فراكسیۆنێك پێكدەھێنن 2021-10-16 12:16\nمالیكی پێكهێنانی گەورەترین فراكسیۆنی پەرلەمان رادەگەیەنێت 2021-10-16 11:55\n356 سكاڵا لەسەر پرۆسەی هەڵبژاردنی پێشوەختە تۆماركراوە 2021-10-16 11:43


هۆشیار سیوەیلی و شاندی كۆنسووڵخانەی ئەمەریكا كۆبوونەوە\n2019-08-18 [11:44 AM]\nبەرپرسی پەیوەندییەكانی دەرەوەی پارتی دیموكراتی كوردستان، هۆشیار سیوەیلی، پێشوازی لە ئاندرۆ لێنتز، بەرپرسی كاروباری سیاسی و ئابووریی كۆنسووڵخانەی ویلایەتە یەكگرتووەكانی ئەمەریكا لە هەرێمی كوردستان كرد.\nسیوەیلی، بە ناوی سەركردایەتیی پارتییەوە پیرۆزبایی ئاراستەی بەڕێزیان كرد بە یۆنەی وەرگرتنی بەرپرسیارێتیی نوێی و، دووپاتی هاوكاری و هەماهەنگیی كردەوە.\nلە میانەی ئەو دیدارەدا، بە ڕێز سیوەیلی باسی لە دواپێشهاتە سیاسی و ئابووری و پەیوەندییەكانی نێوان هەولێر و بەغدا بو شاندی میوان كرد و ڕایگەیاند، كە پارتی دیموكراتی كوردستان پشتگیریی تەواو لە حكوومەتی هەرێم و سەرۆكوەزیرانی حكوومەتی فیدراڵ دەكات لە گەیشتن بە ڕێككەوتن، كە دەستوور بنەمای بێت و بەرژەوەندییەكانی هەرێمی كوردستانی تێدا پارێزراو بێت. لە ماوەی دەستبەكاربونی بەڕێز سەرۆكی هەرێمی كوردستان و پێكهێنانی حكوومەتی هەرێم، چەند شاندێكی باڵا سەردانی بەغدایان كردووە بە مەبەستی گفتوگۆكردن بۆ چارەسەركردنی كێشە هەڵواسراوەكانی نێوان هەرێم و فیدراڵ، ئێستاش جەند لیژنەیەك پێك دەهێندرێن بۆ بەردەوامبوون و گەیشتن بە ڕێككەوتنێك كە هەماهەنگی و هاوكارییەكانی نێوان هەردوولا بەهێزتر بكات.\nدەربارەی ناوچە كوردستانییەكانی دەروەی هەرێم، سیوەیلی جەختی كردەوە كە بە بێ جێبەجێكردنی ماددەی 140ی دەستور و ئەو ماددانەی دیكە، كە پەیوەندییان بەو ناوچانە و هەرێم و گەلی كوردستانەوە هەیە، ئاشتی و سەقامگیری لە عێراقدا بەرپا نابێت، سەد ساڵی رابردووش ئەو راستییەی سەلماندووە، بۆیە دەبێ بە هەمووان و بە هاوكاریی هاوپەیمانەكانمان، هەوڵی تەواو بدەین بۆ چارەسەری كێشە هەڵواسراوەكانی نێوانمان.\nبەرپرسی پەیوەندییەكانی دەرەوە، باسی لە گرنگی و هەوڵی هاوبەشی نێوان حكوومەتی هەرێم و حكوومەتی فیدراڵ كردەوە بۆ بەڕێوەبردن و پێشكەشكردنی ئاسایش بۆ ئەو ناوچانەی كە دەكەونە سنووری ماددەی 140ی دەستوور، كە نابێت هیچ لایەنێك هەوڵی خوسەپاندن و بەزۆر گۆڕانكاری دێمۆگرافی و مێژوویی بدات، بارودوخی ئێستای ئەو ناوچانە سەقامگیر نییە و خەڵكی رەسەنی ئەو ناوچانە هەست بە ئارامی و ئاسایش ناكەن، ئەمەش وای كردووە كە پەنابەر و ئاوارەكان نەتوانن بگەڕێنەوە سەر ماڵ و حاڵی خۆیان و دووبارە دەست بە بنیادنانەوەی ژیانیان بكەن. گوتیشی: "دواكارین كە كۆمەڵگای نێودەوڵەتی هاوكاریی هەولێر و بەغدا بكات بو چەسپاندنی ئاسایش و بە كەرامەت گەڕانەوەی ئاوەراەكان بۆ زێدی خویان".\nلە درێژەی ئەو دیدارەدا، بەڕێز سیوەیلی باسی لە كاریگەرییەكانی ناوچەكە لەسەر هەرێمی كوردستان كرد بە تایبەتی رۆژئاوای كوردستان و هیوای خواست كە لایەنەكان هەموو بەشدار بن لە پاراستنی ئەمنیەت و بەڕێوەبردنی ئەو ناوچانە.\nبەڕێز لێنتز، سوپاسی رەخساندنی ئەو دیارەی كرد و سوپاسی مەكتەبی پەیوەندییەكانی دەرەوەی پارتی كرد بۆ هەماهەنگی و پەیوەندییە باشە لەگەڵ كۆنسووڵخانەی وڵاتەكەیدا هەیەتی و داوای كرد، كە بەردەوام بێت.\nبەڕێزیان ستایشی رۆڵی گەل و حكوومەتی هەرێمی كوردستانی كرد كە لە ماوەی پێنچ ساڵی رابردوودا توانییان لەگەڵ ئەو زەحمەتی و بارودوخە سەختەدا پەنای سەدان هەزار لێقەوماو بدەن كە لە دین و مەزهەب و نەتەوەی جیاوزا پێك هاتبوون بە بێ جیاوازی و بەرگری لە ئازادی بكەن و شەڕی دڕندەترین رێكخراو بكەن و گوتیشی: "ئێمە دووپاتی هاوپەیمانی و هاوكارییەكانمان بۆ گەل و حكوومەتی هەرێم دەكەینەوە و ئامادەی هەموو هاوكارییەكیشین لە نێوان حكوومەتی هەرێم و حكوومەتی فیدراڵ بۆ چارەسەركردنی كێشەكانیان كە لە چوارچێوەی دەستووردا بێت".\nراشیگەیاند كە سەقامگیریی عێراق و ناوچەگە، پەیوەستە بە لێكتێگەیشتن و یەكترقبووڵكردن و كارپێكەوەكردن بۆ پاشەڕۆژێكی ئارام و باشتر و لەم چوارچێوەیەشدا حكوومەتی ئەمەریكا ئامادەی پێشكەشكردنی هەموو هاوكارییەكە.\nئەم هەواڵە 2743جار خوێندراوەتەوە


لە وێنەیەكی جواندا شاعیر داوا لەو كەسێتە دەكات كە دیسان وەكو گوتمان كەسێتی قسەكەر یان شاعیر خۆیەتی كە لە شەوانی بەفرباریندا مەستە، سەوڵ لێبدات و بەو بایەی كە سەوڵ لێدانەكەی درووستی دەكات، رێگری لە سەركێشی شەپۆلەكان بكات و هێمنیان بكاتەوە. هەرچۆن كاتێ دەریا شەپۆل لێدەدات ئەگەر با بە پێچەوانەی ئاراستەی شەپۆلەكانەوە هەڵبكات ئەوا هێزی با خێرایی شەپۆلەكان هێواش دەكاتەوە تا ئەندازەی ئەوەی شەپۆلەكان بوەستێنێت. ئەم وێنە تێهەڵكێشە جوانە دەبێتە دال بۆ هەڵگرتنی مەدولێك كە پەیوەندی بە سرووشتی ئەو كەسێتەو ئەو بارودۆخەوە هەیە كە تیایدایە. ئەویش ئەوەیە كاتێك شەپۆلی هێرشی ئەملاو ئەولا دەكرێتە سەر ئەم كەسێتە كە لە ئاستێكی فراوانتردا كەسێتی نەتەوە یان ئەو كۆمەڵگەیە دەگەیەنێت كە دەقەكەی تێدا بەرهەمهاتووە، ئەوی قسەكەری شیعرەكە داوای كاردانەوە یان بەرگری دەكات بێگومان لە گوێگر یان ئەوی بەرامبەر، كە ئەو بەرگریكردنەش لە شێوەی سەوڵ لێداندا بەرجەستە دەكات و بەرهەمی سەوڵ لێدانەكەش درووستبوونی ئەو بایەیە كە شەپۆلەكان هێمن یان خاو دەكاتەوە. شەپۆلەكان هێرشی هێزی ئەوانە، واتە ئەوانی نەیاری ئێمە. ئەو بایەی بەرهەم دێت، هێزی بەرگریەو لە رووی شەپۆلەكاندا دەوەستێت كە بەرهەمی گوێگر یان لە ئاستێكی تردا جەماوەرە. كەواتە قسەكەری شیعرەكە داوای لە رووداوەستان و بەرگری لە گوێگرەكەی دەكات. لێرەوە دەردەكەوێت كە ئەو كەسێتەی كە بە سەرخۆشەكەی شەوی بەفربارین ناو دەبرێت لە پێگەی گوێگردایە بەڵام لەسەر بنەمای ئەو لێكدانەوەی بۆ ئەو كەسێتەو پەیوەندی بە قسەكەری شیعرەكەوە كردمان هەر هەمان كەسن. بۆیە دەشێ ئەو گوێگرە هەم قسەكەری شیعرەكە یان كەسێتی شاعیر خۆی باس بكرێت و هەردووكیشیان وەكو پێشتر گوتمان یەك كەسێتی بن، دیسان دەشێ مەبەست هەموو كەسێتی نەتەوە بێت و دانانی خاسێتی سەرخۆشیش لەپاڵ ئەو كەسێتیەدا كە پێ دەچێت كەسێتێكی خاوەن بەرنامەو پرۆژە بێت، مەبەست سەرخۆشی نەبێت بەو مانا سادەو رووكەشەی كە لە ئاستی سەیركردنی یەكەمی زماندا ئێمە دەیبینین، بەڵكو دەشێ مەبەست لە مەستی یان سەرخۆشی ئەو كەسێتە، لێرەدا هەڵگرتنی پەیامێك بێت لەلایەن ئەو كەسێتیەوە یان بارگاوی بوونی كۆمەڵگە بێت بە رەگەزەكانی تێڕامان و بیركردنەوەو تەنانەت بەدەستهێنانی بوێری و گیانی لە رووداوەستان، هەرچۆن كەسی مەست ئاسۆی بینینی دەكرێتەوەو روانینی قوڵتر دەبێت و توانای پڕكێشی بەهێزتر دەبێت، چونكە لە بارێكی وەهادا كۆت و پێوەندەكان كاریگەرییان كەم دەبێتەوەو رووبەری ترس و نیگەرانی و خۆپارێزی تەسك دەبێتەوە. واتە لێرەدا دەشێ وای لێكبدەینەوە كە مەستبوون دەلالەتی جۆرێك لە هوشیاربوونەوە هەڵدەگرێت.\nجارێكی تر قسەكەری شیعرەكە بە زمانێكی تێكەڵاو لە پرسیار و سەرسووڕمان كەسی بەرامبەر دەدوێنێت. دیارە كاتێك پرسیار دەكرێت، جۆرێك لە چاوەڕوانی هەیە بۆ وەڵامدانەوە كە ئەویش یان دڵنیایە لەسەر وەڵامی ئەو پرسیارەی كە كراوەو زانیاری زیادەی ناوێت بەڵكو تەنیا وەڵامەكەی لە بەڵێ یان نەخێردا بەرجەستە دەكرێت كە ئەوەش جۆرێك لە هەڵوێست دیاری دەكات لە نێوان گریان و نەگریاندا. گریان دەلالەتی جۆرێك لە لاوازی یان هەست بە شكست كردن هەڵدەگرێت، ئەگەرچی لە هەندێ باردا گریان دەلالەتی پاكژبوونەوە هەڵدەگرێت. بەڵام لەم بارەی كە ئەم كەسێتەی تێدایە ئەگەری ئەوە نیە كە گریان دەلالەتی پاكژبوونەوە هەڵبگرێت. كەواتە دەشێ ترس و نیگەرانی و گومان لە ئێستاو ئایندە هۆكاری گریان بن. هەروەك وەڵامی نەرێی پرسیارەكەش سیمایەكی تری ئەو كەسێتە دەخاتە ڕوو كە دووركەوتنەوەیە لە ترس و نیگەرانی، بە تایبەتی كاتێ كە ئەو دەپرسێت: بۆ لەم كەنارە راوەستاویت؟ پێشتریش پرسیاری كرد: دیسان گریاویت؟ واتە پاشخانێك هەیە بۆ گریانی بەردەوام، یان چەند بارەبووەوە. ئەمجارەیان دەپرسێت بۆ لەم كەنارە راوەستاویت. بەڵام بەدوای ئەوەدا دەڵێت ئەوە چیتە! دیسان گریاویت! هەرچەندە لە دەقەكەدا ئەم دوو دەربڕینە لە شێوەی سەرسوڕماندا نووسراون، بەڵام لە راستیدا مانای سەرسوڕمانیان نیەو سەرسوڕمانیش ناگەیەنن، بەڵكو زیاتر خاسێتی پرسیاریان هەیەو لە رووی ئەركناسیەوە رۆڵی پرسیار دەبینن. ئەوی قسەكەر ئاگاداری پاشخان و رابردووی ئەوی گوێگرو كارو رەفتارو هەڵوێستەكانی رابردوویەتی. هەربۆیە كاتێ دەیبینێت لەسەر كەنار راوەستاوە، دەیەوێت لەوە دڵنیابێت، ئایا هەمان شێوەی رابردوو گریاوە؟ ئەگەر گریاوە هۆكارەكەی چیە؟ ئەگەر نەگریاوە بۆچی ئەمی قسەكەر وەها لێی دەڕوانێت كە ئەو گریا بێت؟ ئێمە دەزانین لە ئاستی قوڵدا هۆكاری گریانی ئەو كەسێتە چیە، ئەگەر لە ئاستی تاكەكەسەوە بیگوازینەوە بۆ سەر ئاستی كۆمەڵ، تێدەگەین كە گریانی ئەو لەژێر كاریگەری ئەو مێژووە شكست و نائامادەیەدایە كە بەشێكە لە بوونی پارچە پارچەبووی ئەو.\nئەمی قسەكەر چاوەڕوانی وەڵامی ئەو ناكات تا بزانێت ئایا گریاوە یان نا، بەڵكو لەبری ئەوەی بە دوای وەڵامدا بگەڕێت، باسی ئەوە دەكات هۆكاری ئەو گریانە یادكەوتنەوەی بیرەوەرییەكانی رابردووە، كە بێگومان بیرەوەری تفت و تاڵن بە پێی مێژووی ئەوی گوێرگرو ئەمی قسەكەرو ئەوی دڵداری نەهاتوو، تەنانەت بە گوێرەی ئێمەی دەرەوەی دەقەكەش. شتێكی ئاساییە كاتێك بیرەوەرییە تاڵەكانی رابردوومان یادبكەوێتەوە، بگرین، بە تایبەتی كە تاكو ئێستاش ئێمە نەمانتوانیووە لە قۆناغی ژێر كاریگەری دەرئەنجامی بیرەوەرییە تفت و تاڵەكانەوە بگوازینەوە بۆ قۆناغێكی تر. لە كاتێكدا كە ئاشكرایە مەبەست لە بیرەوەرییە تاڵەكانی رابردوو، كۆی ئەو قۆناغە یەك بەدوای یەكانەیە كە كەسێتی منی قسەكەرو تۆی گوێگر و ئەوی دڵداری نەهاتوو، هەروەها كەسێتی ئێمەی دەرەوەی دەقەكەش بەگشتی لەو بارودۆخەدا تێكشكاوەو فڕێدراوەتە پەراوێزەوەو تاكو ئێستاش نەتوانراوە پرۆژەی بنیادنان و درووستكردنەوەی دابنرێت.\nبەڵام ئەوەی جێگای سەرنج و تێڕامانە ئەو مژدەیە كە ئەمی قسەكەر رایدەگەیەنێت و پێمان دەڵێت راستە تاكو ئێستا ئەوی گوێگر نەگەیشتووەتە ئاستی بە بكەربوون و بتوانێت رووداو درووست بكات و بیرەوەریە تاڵەكان كۆتایی پێبهێنێت و دابڕانێك لەگەڵ رابردووی گریان و بیرەوەری تاڵ و پاشكۆبوون و ناكاراییبوونەدا بكات و وەكو بكەرێكی كارا لە رووی رووداو درووستكردنەوە خۆی نمایش بكات و خۆی بسەلمێنێت و بارودۆخەكە بگۆڕێت. ئەویش لە هەنگاوی یەكەمدا لە خاوكردنەوەی شەپۆلەكانەوە دەست پێ دەكات. دواتریش ئەمی قسەكەر رایدەگەیەنێت ئێستا ئەم گەیشتووەتە قۆناغێك دەتوانێت ئازار و ناڵەناڵی هەمووان كە ئەو وەكو ئەوان باسی دەكات وەكو سیمفۆنیایەك لێ بكات و چەتری ئاواتی پەمەیی بەسەر شووشە ژاژەكانی نائومێدیا هەڵداتەوە. واتە ئەمی قسەكەر باسی جۆرێك لە پرۆژەمان بۆ دەكات پرۆژەی گۆڕینی یادەوەرییە تاڵەكان و گریان و چاوەڕوانی بۆ سیمفۆنیاو ئاواتی پەمەیی. كەواتە لێرەدا ئەو دەلالەتە بەرهەم دێت كە لە هەناوی ئەو بارودۆخە ناهەموارەدا كۆرپەلەی دەسپێكی ژیانێكی نوێ چاوەڕوانی لە دایكبوون دەكات و بەو لە دایكبوونەش گریان و فرمێسك و كۆی تراژدیاكان كۆتاییان دێت و ئەو كەسێتە پارچە پارچە بووە یەك دەگرێتەوەو دەبێتە بوویەكی پتەو و لەسەر پێی خۆی رادەوەستێت. واتە بوویەكی خاوەن شوناسی یەكگرتوو، كە ئەمەش دەبێتە قۆناغی كۆتاییهاتنی ئەو دابەشبوونەی لە بنیادی كەسێتی ئامادەی دەقەكەدا هەیە. دیارە ئەو دابەشبوونەی لە كەسێتی ئامادەی دەقەكەدا هەیە، لە دەرەوەی دەقەكەشدا هاوشێوەیەكی ئاشكرای هەیە. ئەویش دابەشبوونی كەسێتی ئێمەیە لەسەر زەمینەی دەرەوەی دەقەكەو لەو واقیعەدا كە دەقەكەی تێدا بەرهەمهاتووە. ئێستا لە دنیای دەقەكەوە بە ئاراستەی دەرەوە گۆڕانكاری هەیە. لە ئاستی یەكەمدا كەسێتی دابەشبووی سەر جوگرافیای دەقەكە بەرەو یەكگرتن و یەكبوون دەچێت. ئایا هاوكات كەسێتی دنیای دەرەوەی دەقەكە كە كەسێتی ئێمەیە لە قۆناغی پارچە پارچەبوونەوە دەگوازرێنەوە بۆ قۆناغی یەكگرتنەوەو یەكبوون و خۆدرووستكردنەوە؟\nقسەكەری شیعرەكە باسی ئەوە دەكات چۆن ئاواتی پەمەیی باڵی بەسەر نائومێدییەكاندا كێشاوە، دیسان باسی بازووی خۆی دەكات كە چۆن هاوشانی ئاواتە پەمەییەكانە. ئایا مەبەست لە بازوو چیە؟ دیارە مەبەست لە بازوو تەنیا بەشێك نیە لە جەستەی مرۆڤ، بەڵكو بازو هێمایە بۆ بوونی هێز. ئەمەش بەئاشكرا بریتیە لەباسكردنی سەرهەڵدان و دەركەوتنی ئومێدو هیوا بۆ رزگاربوون لەو بارودۆخەی كە پێشتر باسكراو لەو بیرەوەرییە تاڵانەی كە ئەم كەسێتەی تێدایە. هاوكات ئەوە ئاشكرا دەبێت كە ئەم كەسێتە بۆ دەربازبوون لەو بارە ناهەموارە پێویستی بەهێز هەیە. لێرەدا ( بازووی منیش ) ئاماژەیە بۆ بوونی ئەو هێزە. كەواتە لە ئاستێكی تردا دەتوانین بڵێن ئەگەر هوشیاریش نەبووبێتە بنەمای داڕشتنی نەخشە رێگایەك بۆ گواستنەوە لەو قۆناغە ناهەموارەوە بۆ قۆناغێكی باشتر، ئەوا ئەم كەسێتە كە لە ئاستێكی تردا كەسێتی كۆمەڵایەتی یان جەماوەرییە، گەیشتووەتە ئاستێك كە ئومێدی ئەو گۆڕانكارییەی لادرووست بووەو هاوكاتیش ئێستا هەست دەكات هێزی پێویستیشی هەیە بۆ گواستنەوە لەو قۆناغەوە بۆ قۆناغێكی باشتر. ئەوەتا شاعیر دەڵێت:\nئەگەر نەڕۆی، جێ ئەمێنی و\nتۆزی شوێن پێ ئەتخنكێنیئەوان هاتن\nلە دوورەوە ئەیانبینم\nرەخت و زینی ئەسپەكانیان\nگۆشتی ویژدانی هەزاران دەربەدەرە\nرامەوەستە.. بڕۆ بڕۆ كام ئەستێرە\nنزیكترە لەو مەدارەی\nپەڵە هەوری سەرگەردانیتی پێوەیە\nهەلوور بەلووری بۆ بڵێ كام پاساری\nجریوەكەی ئەگاتە گوێت، بۆ هەڵدەوە\nسەوڵ لێدەو بەسەر لاشەی شاخ و دەریاو دارستان و\nدوورگەو لادێی وێران و كاولا بڕۆ\nرامەوەستە تا لەسەر لووتكەی قەندیلا\nبرووسكەی شیعرو نووری خوا بەیەك ئەگەن.\nقسەكەری دەقەكە داوا لەوی گوێگر دەكات بڕوات و پاساویشی بەوە بۆ دەهێنێـتەوە ئەگەر نەڕوات ئەوا جێ دەمێنێت و ئەوەش رووبەڕووی كارەساتی دەكاتەوەو تۆزی شوێن پێ دەیخنكێنێت. سەرەتا ئایا قسەكەر داوا لەوی گوێگر دەكات بۆ كوێ بڕوات؟ ئەو تۆزی شوێن پێیەی كە گوایە ئەم دەخنكێنێت، تۆزی شوێن پێی كێیە؟ یان ئەوانە كێن كە گوایە دێن و ئەم لە دوورەوە دەیان بینێت؟ بەڵام ئەوی قسەكەر، ئێمە لەبەردەم چاوەڕوانیدا راناگرێت و راستەوخۆ وەسفی ئەوانەمان بۆ دەكات كە دێن و گوایە سەرچاوەی مەترسین بۆ ئەو. ئەوانەی كە دێن لە وەسفی قسەكەردا وەكو كۆمەڵێ دڕندەو خوێنڕێژ دەناسێنرێن كە رەخت و زینی ئەسپەكانیان گۆشت و خوێن و ژیانی خەڵكی ترە. كەواتە لێرەوە ئەوە ئاشكرا دەبێت كە بۆچی قسەكەری شیعرەكە داوای رۆیشتن و چۆڵكردنی ئێرە لە كەسی گوێگر دەكات. ئەم داوای لێ دەكات كە هیچ رانەوەستێت و تا دەتوانێت دوور بڕوات تا ئەو شوێنەی كە ئەو وەكو لوتكەی قەندیل ناوی دەبات و لەوێڕا بروسكەی شیعر و نووری خودا بەیەك دەگەن. ئایا لەوێ ئەگەر بروسكەی شیعرو نووری خودا بەیەك گەیشتن چی روودەدات؟ ئایا مەبەست لە بروسكەی شیعر چیە؟ رەنگە لێرەدا ئاماژەیەك بۆ ئەوە هەبێت كە لەوێڕا رۆحی ئەمی شاعیر بگات بە رۆحی باڵاو تیایدا بتوێتەوە كە ئەوەش بەرزترین پلەی تەسەوفەو لە ئەنجامی ئەو بەیەكگەیشتنەدا هێزی گەورە بەرهەم بێت بۆ كردنەوەی رێگاكان كە ئەویش بەرزبوونەوەی مرۆڤە لە ئاستی خوارەوە بۆ بەرزترین ئاست كە پێگەی خودایە. لەوێدا ئەمی مرۆڤ دەگات بە نوورو پرتەوی خوداو تێیدا دەتوێتەوەو سەرئەنجام ئەمی مرۆڤــ سەرباری بەجێهێشتنی پێگەی مرۆیی، بەڵام بۆ ئاستێك بەرز دەبێتەوە كە پێگەی خوداییە. دیارە لەو پێگەیەشدا ئەمی مرۆڤــ بەلایەنی كەمەوە لە رووی مەعنەویەوە دەبێتە خاوەنی هێز و دەشێ سوود لەو هێزەش وەربگرێت بۆ گۆڕانكاری.\nوەكو پێشتر ئاماژەمان بۆ كرد سەرباری درووستكردنی چەند كەسێتیەك لە چوارچێوەی جوگرافیای دەقەكەدا، بەڵام كۆی كەسەكان لە یەك كەسێتیدا كۆدەبنەوە كە ئەویش كەسێتی شاعیر یان كەسێتی كۆمەڵایەتی دەرەوەی دەقەكەیە، كە بە دەربڕینێكی تر دەتوانین بڵێن كۆمەڵگە یان نەتەوەكەی شاعیرەو ئەو تراژیدیاو كارەساتەی دەقەكەش بەرجەستەی دەكات و لێی دەدوێت مێژووی پڕ كارەساتی ئەو كەسێتەیە. كە دەمێك دەكشێتەوە لەبەردەم هێرشی ئەوانی روخێنەرو لەناوبەریدا، دەمێكی تر بەرگری دەكات، دەمێكیش بە پاسای جۆراوجۆر دەكشێتەوەو دەمێكی تر دەردەكەوێتەوەو بە ئومێدەوە خۆی نمایش دەكات و بەجۆرێك دەجوڵێت، بەڵام مەرج نیە بگاتە ئامانج و ئەو بارە ناهەموارە بگۆڕێت كە تیادایە. ئەم كەسێتە لە جوڵەی بەردەوامدایەو خاڵی گرنگ بە گوێرەی ئەو ناڕازیبوونێتی بەو بارودۆخەی تیایدایە. لەوێشەوە دەكەوێتە جوڵەو بەرگریكردن و هیواو ئاواتی گەیشتنی بە ئامانجەكانی سەباری گرفتەكان بەردەوام لە بەهێزبووندایە. سەرئەنجام پێشنیار بۆ خۆی دەكات كە هەنگاو بەسەر هەموو كۆسپ و بەربەستەكاندا بنێت تا دەگاتە بەرزترین لوتكەی قەندیل كە ئەوەش ئاماژەی لوتكەی هیواو ئومێدی تێدایە و لەوێش لەگەڵ رۆحی باڵا یەكدەگرێت و تیایدا دەتوێـتەوە. گەیشتن بە رۆحی باڵا دوو دەلالەتی هەیە، یەكەمیان لە پێناوی ئەو ئامانجەی كە كۆششی بۆ دەكات وەكو خۆنەویست و زاهیدێك یان سۆفیەكی عیشقی رۆحی خودایی ئەمیش لە پێناوی گۆڕینی ئەو رەوتە نالەبارەی ژیانی خۆی یان پێكهاتەی دەرەوەی دەقەكەو ئەو واقیعەدا كە دەقەكەی تێدا بەرهەمهاتووە زاهیدانە كۆشش دەكات و بەرزدەبێـتەوە بۆ بڵندترین پلە كە ئەمەش لە ئاستێكی قوڵتردا دەلالەتی گەیشتن بە ئامانجەكەی هەڵدەگرێت. دووم لەگەڵ رۆحی باڵادا تێكەڵاو دەبێت و دەبێتە خاوەنی گەورەترین هێزو ئیرادە بۆ گۆڕینی ئاراستە جوڵەی پێشتر و ئاراستەكردنی رووداوەكان بە شێوەیەكی تر. لەم گەیشتن و توانەوەیەشدا لە نووری خودادا، یان لە رۆحی باڵادا، وێنەی زاهید یان سۆفیەك بۆ ئەم كەسێـتە بەرجەستە دەكرێت. ئەمەش لە لایەكەوە خاوێنی و خۆتەرخانكردنی ئەم كەسێـتە بۆ ئامانجەكەی نیشان دەدرێت، لەلایەكی ترەوە رەوایەتی ئامانجەكە دەردەكەوێت كە هێندە ڕەوایە بە ئەندازەی تواندنەوەی رۆحی سۆفی لە نێو رۆحی باڵادا. كەواتە ئەم دەقە شیعریە ئەو جیهانبینیە بەرجەستە دەكات كە بۆ گۆڕینی مێژووی شكستی ئەم كەسێتیەو بۆ كۆتاییهێنان بە تراژیدیاو كارەساتەكان دەبێ ئەم كەسێتە خۆنەویست و دڵسۆزانە هەمان شێوەی سۆفی بۆ گەیشتن بە رۆحی باڵای خوداو تواناندنەوە لەو پێناوەدا یان تیایدا كاربكات چونكە ئامانجی ئەم كەسێـتیە هاوشێوەی ئامانجی سۆفیە، هەرچۆن سۆفی كە چاو دەدەخات لە سرووتەكانی تەسەوفدا، هەنگاو بەرەو گەیشتن بە رۆحی خودا دەنێت، ئەم كەسێتەش هاوشێوە كۆشش دەكات و خۆی رێكدەخات بۆ گەیشتن بە ئازادی، واتە بۆ ئەم كەسێـتە ئازادی هەمان مانای گەیشتنی سۆفی هەیە بە رۆحی باڵای خودا.


سنورە دەریاییەکەی دەریای سور و کەنداوی عەقەبەیە لە باکوری ڕۆژئاواوە، و لە باشورەوە دەریای عەرەب و لە باشوری ڕۆژھەڵاتیەوە کەنداوی عومان و کەنداوی فارسە، لە ڕووی سیاسیەوە دوورگەی عەرەبی ئەم وڵاتانەی خوارەوە ئەگرێتەوە لە ئێستادا؛\nعەرەبستانی سەعوودی ٢.١٤٩.٦٩ کم\nیەمەن ٥٥٥,٠٠٠ کم\nعومان ٣٠٩,٠٠٠ کم\nئوردن ٨٩,٢٨٧ کم\nمیرنشینە یەکگرتووە عەرەبییەکان ٨٣,٦٠٠ کم\nکووەیت ١٧,٨٢٠ کم\nقەتەر ١١,٤٣٧ کم\nڕووبەرەکەی بە گشتی ٣,٢١٦,٥٥١ کیلۆمەتری چوارگۆشەیە، زۆربەی بیابانێکە کە سودی لێ وەرنەگیراوە، و باران لە ناوچەکانیدا ئەبارێت و پلەی گەرما تیایدا ئەگاتە ٥٤ پلەی سەدی، بە ناوچەیەکی گرنگ دادەنرێت لەبەر زۆری ئەو بیرە نەوتانەی لە ناوچەکەدا ھەیە.\nلە ساڵی ٢٠٠٩ ژمارەی دانیشتوانی گەیشتە ٧٥,٣٣٣,٨٩٧ کەس، و نزیکەی ١٨,٥٧٦,٠٧٦ دانیشتوی بیانی ئەگرێتە خۆ، و زیادبوونی ژمارەی دانیشتوانی بە نزیکەی سێ ملیۆن دادەنرێت لە ساڵێکدا.\nدابەشبوونی نیمچە دوورگەی عەرەبی[دەستکاری]\nژینگەی نیمچە دوورگەی عەرەبی[دەستکاری]\nوەرگیراو لە «https://ckb.wikipedia.org/w/index.php?title=نیمچەدوورگەی_عەرەبی&oldid=642814»\nجوگرافیای ڕۆژھەڵاتی ناوین\nئەم پەڕەیە دواجار لە ١١:٢١ی ٢٦ی ئەیلوولی ٢٠١٩ نوێ کراوەتەوە.


ئێران بە ئەنیمەیشن پلانى کوشتنى تڕەمپ پیشان دەدات\n12:39 - 16/01/2022\nترسی رەشپێستەکانی ئەمەریکا لە هێرشی رەگەزپەرستی زیادی کردووە\nپوتن بڕیاریدا... بایدن بۆى نیە بێتە ناو خاکى روسیا\nکۆرۆنا پاشەکشە بە ئابورى چین دەکات\nنرخی دۆلار لە بازاڕەکانی هەرێمدا بەجێگری مایەوە\nموچەی خانەنشینی لە سلێمانی لە ئەمڕۆوە بە سیستمێکی نوێ دابەش دەکرێت\nلەو پێشبڕكێیه‌ی به‌بۆنه‌ی دووه‌مین ساڵى كوشتنی قاسم سوله‌یمانی ئه‌نجام درا، ئه‌و ئه‌نیمه‌یشنه براوه بوو كه پلانی بۆسه‌نانه‌وه بۆ تره‌مپی له‌خۆ گرتووه.\nجۆینی کەناڵی KNN بن لە تێلیگرام\nئه‌نیمه‌یشنه‌كه له ماڵپه‌ڕی فه‌رمیی خامنه‌یی بڵاو كرایه‌وه كه تیایدا ده‌بیندرێت له كاتێكدا تره‌مپ و وه‌زیری پێشووی ده‌ره‌وه‌ی ئه‌مەریكا و چه‌ند به‌رپرسێكی دیكه‌ی له ماڵی شاهانه‌ی مار-ا-لاگۆ له فلۆریدا یاریی گۆڵف ده‌كه‌ن، مووشه‌كێك كه له‌لایه‌ن ئێرانییه‌كانه‌وه ئاراسته كراوه ده‌چێته باخچه‌ی ماڵه‌كه، دواتر له‌سه‌ر شاشه په‌یامی "ئه‌وه‌ی فه‌رمانی كوشتنی سوله‌یمانی داوه باجه‌كه‌ی ده‌دات" به زمانی ئینگلیزی ده‌بیندرێت.\nله هه‌مان په‌یامى ئەنیمەیشنەکەدا ده‌بیندرێت ئه‌و فڕۆكه بێفڕۆكه‌وانه‌ی بۆ تره‌مپ و كه‌سانی ده‌وروبه‌ری ره‌وانه كراوه، تره‌مپ به ئامانج ده‌گرێت وله كۆتایی ئه‌نیمه‌یشنه‌كه‌شدا به ئینگلیزی و عه‌ره‌بی نووسراوه "به دڵنیایییه‌وه تۆڵه ده‌ستێندرێته‌وه".\nلەسەر روداوەکە و لە وڵامى پرسیارى رۆژنامەنوساندا لەبارەى ئەوەى ئایا یه‌كه هه‌واڵگرییه‌كانى ئەمەریکا هیچ پلانێكیان هه‌یه بۆ پاراستنی تره‌مپ، جێن ساکى وتەبێژى کۆشکى سپى، هەرچەندە بە راشکاوى ئیدانه‌ی بڵاوكردنه‌وه‌ی ئه‌نیمه‌یشنه‌كه‌ی نه‌كرد، بەڵام ئاماژه‌ی به‌وه دا كه زانیاری نادات له‌باره‌ی كاره هه‌واڵگرییه‌كان و وتی، "پێشتریش دوچاری وته‌ی هێرشبه‌رانه‌ی هاوشێوه بوینه‌ته‌وه له‌لایه‌ن ئێرانه‌وه".\nلە قسەکانیدا وتەبێژى کۆشکى سپى باسى، جارێکى دیکە ترەمپى بە ئامانج گرت و رایگەیاند: چالاكییه ئه‌تۆمییه‌كانی ئێران به‌خێرایی زیادیان كردووه، ئه‌گه‌ر ترەمپ به‌بێ بیركردنه‌وه له هه‌نگاوی دواتر تاكلایه‌نه له رێككه‌وتنی ئه‌تۆمی نه‌كشابایەوە، ئه‌مانه هیچیان رویان نه‌ده‌دا.\nئاماژەى بەوەشکرد، به‌هۆی ئه‌و سیاسه‌تانه‌ی تره‌مپ گرتبوونیه به‌ر ئه‌مەریكا به ته‌واوی له‌به‌رچاوی كۆمه‌ڵگای نێوده‌وڵه‌تیی كه‌وتووه، ئەو وتى،"ئێستا ئێمه هه‌وڵی دووباره دروستكردنه‌وه‌ی په‌یوه‌ندییه‌كان و گه‌ڕانه‌وه بۆسه‌ر مێزی دانوستان ده‌ده‌ین".\nئەوەش لە کاتێکدایە، دوێنێ شەممە تۆڕی کۆمەڵایەتیی تویتەر، بەهۆی بڵاوکردنەوەی گرتەیەکی ڤیدیۆی کە تیایدا وا نیشاندەدرێت کە دۆناڵد ترامپ سەرۆکی پێشووی ئەمریکا، تیرۆر دەکرێت، هەژماری عەلی خامنەیی رێبەری باڵای ئێرانى داخست،\n1446 جار خوێندراوەتەوە\nیەکێتى داوا دەکات حکومەتى هەرێم کونسوڵى تورکیا بانگێشت بکات و رونکردنەوە بدات


قوتابخانەکانی شاری سەقز بەردەوام لە قوتابییەکان داوای پارە دەکەن\nیەکشەممە 6ی رێبەندان 2719\n11:29 - 11 خەزەڵوەر 2719\nکوردستان میدیا: لە کاتێکدا کە تەنیا مانگێک و دە ڕۆژ لە ساڵی نوێی خوێندن تێپەڕ بووە، چەندین جار لە قوتابخانەکانی سەقزدا کۆبوونەوە بۆ بنەماڵەی قوتابییەکان گیراوە و لە لایەن بەرپرسانی قوتابخانەکانەوە داوای پارە لە بنەماڵەکان کراوە .\nبەپێی هەواڵی گەیشتوو بە ماڵپەڕی کوردستان میدیا، قوتابخانەکانی شاری سەقز بەردەوام داوای یارمەتی لە قوتابییان دەکەن، ئەوە لە حاڵێکدایە کە تەنانەت بەرپرسانی قوتابخانەکان دەڵێن کە توانای دابینکردنی کاغەزی تاقیکردنەوەی قوتابییەکانیان نییە و دەبێ قوتابییەکان بۆ خۆیان کاغەزی تاقیکردنەوەی خۆیان بکڕن .\nقوتابخانەی "حیکمەتـ"ـی کچان لە گەڕەکی حەماڵاوای سەقز، داوای لە هەر قوتابییەک کردووە کە بڕی ۷۰ هەزار تمەن بە قوتابخانە بدەن.\nقوتابخانەی سەرەتایی " مەردۆخـ"ـی کچان لە گەڕەکی حەماڵاوای سەقز، داوای ٦۰ هەزار تمەنیان لە هەر قوتابییەک کردووە .\nبەهۆی داواکردنی بەردەوامی پارە بۆ قوتابخانە لە یەک مانگی ڕابردوودا، چەندین جار کێشە لە نێوان بەرپرسانی قوتابخانەکان و بنەماڵەی قوتابییەکان دروست بووە. هەر بۆیە چەند کەسێک لە بنەماڵەی قوتابییەکان کە وەک بەرپرس و نوێنەری بنەماڵەکان لە کۆبوونەوەکانی "ئەولیا و مورەبییانـ"ـدا دیاری کراون، کراونەتە بەرپرسی وەرگرتنی پارەکان.\nبەهۆی بێکاری و گرانییەوە، زۆربەی خەڵکی شاری سەقز و بەتایبەت دانیشتووانی گەڕەکی حەماڵاوا، لە بارودۆخێکی خراپی ئابووریدا ژیان بەسەر دەبەن و دابینکردنی پارەی قوتابییەکان گوشاری ماددی و دەروونی بۆ بنەماڵەکان دەهێنێت .\nهەواڵەکانی ناوەندی هەواڵی تیشک، شەممه ٥ی ڕێبەندانی ١٣٩٨\n22:12 - 5 رێبەندان 2719\nپکەن و پاریس لە تاران کشانەوە\n17:35 - 5 رێبەندان 2719\nمستەفا هیجری: ئێمە زۆرین و پێکەوە دەگەینە ئامانج\n16:24 - 5 رێبەندان 2719\nڤایرۆسی "کرونا" لە چین، گیانی ٢٦ کەسی ئەستاند\n12:51 - 5 رێبەندان 2719\nبنەماڵەی قوربانییانی فڕۆکە ئۆکراینییەکە سکاڵایان لەسەر ڕێژیمی ئێران تۆمار کردووە\n12:16 - 5 رێبەندان 2719\nگازگرتوویی گیانی باوک و کوڕێکی خەڵکی قوروەی ئەستاند\n11:15 - 5 رێبەندان 2719


ئەنجومەنی ناوەندی یەکێتی داوای بەستنی کۆنگرە دەکەن - RojNews\nئەنجومەنی ناوەندی یەکێتی سەبارەت بە دۆخی ھەرێمی کوردستان لەدوای ڕیفراندۆم و دۆخی ناوخۆی یەکێتی کۆبوویەوەو لە دوای کۆبوونەوەکەش لە راگەیەندراوێکدا چەند داواکارییەکیانن خستەڕوو، و ڕایانگەیاند: پێویستە بەستنی کۆنگرەی یەکێتی لە شوباتی ٢٠١٨ تێپەڕ نەکات.\nئەمڕۆ کاتژمێر ١٠:٠٠، کۆبوونەوەی ئەنجومەنی ناوەندی یەکێتی نیشتیمانی کوردستان لە مەکتەبی سیاسی لە شاری سلێمانی دەستیپێکردو کەمێک پێش ئێستا بە کۆنگرەیەکی ڕۆژنامەنووسی لەلایەن زوبیر عوسمان ئەندامی ئەنجومەنەکەوە، کۆتایی هاتنی کۆبوونەوەکە ڕاگەیەندرا.\nلە ئەنجامنامەی کۆبوونەوەکەدا راگەیەندراوە: کە دەبێت کۆنگرەی یەکێتی ببەسترێت و لە شوباتی ساڵی داهاتوو زیاتر دوانەکەوێت.\nهەروەها دایان کرد، کە ئەنجومەنی سیاسی هەرێمی کوردستان کە لەلایەن بارزانییەوە سەرۆکایەتی دەکرێت، هەڵبووەشێندرێتەوە، لە ئەگەری هەڵنەوەشاندنەوەیدا دەبێت نوێنەری یەکێتی تییدا بکشێتەوە.\nهەر لەو ئەنجامنامەیەدا داواشکرا، کە ئەنجومەنێک لە نوێنەری پێنج لایەنەکە پێک بێت و سەردانی بەغدا بکەن و بزوتنەوەی گۆران و سەرۆکی پەرلەمانیش بەشداری لە دانیشتنەکانی پەرلەماندا بکەنەوە.\nراشیگەیاند: هەر رێككەوتنێكی چارەنوسساز كە یەكێتی ئەنجامی دەدات پێویستە لە ئەنجومەنی ناوەندی پەسەند بكرێت، ئەگەر نا كاری پێناكرێت، و ئەنجومەنەكە تۆمەتی هەموو ئەو لایەنانەشی رەتكردەوە كە ئاڕاستەی یەكێتی كراوەو، هەبوونی شەهیدەكانیان وەک گەواهیدەر هێناوەتەوە بۆ ئەوەی كێ لەسەنگەری بەرگریدا بووە.\nپێشتر، لەتیف نیرۆیی، وتەبێژی ئەنجومەنی ناوەندی یەکێتی نیشتیمانی کوردستان، بە ڕۆژنیوزی وتبوو: کۆبوونەوەیەکی فراوان دەکرێت و تیایدا تاوتوێی دۆخی ھەرێمی کوردستان دەکرێت لە قۆناغی دوای ڕیفراندۆم، وە لە ھەمان کاتدا ئەنجومەن پرۆژە وە پلانی خۆی دەبێت بۆ قۆناغی ئێستای ھەرێم و دۆخی ناوخۆی یەکێتی.


قاسمی: ئێران گەشەی زانستیی خۆی ناکاتە قوربانیی نیگەرانییە بێ بنەماکانی بیانییەکان - SAHAR KURDISH (Sorani)\nJan 17, 2019 09:12 Asia/Tehran\nوتەبێژی وەزارەتی کاروباری دەرەوەی ئێران شەوی سێ شەممە لە کاردانەوەیەک دا بەرامبەر بە ھەڵوێستەکانی دوژمنکارانەی ئەم دواییەی ئەمریکاو فەرانسا دژی بەرنامەی گەردوونگەڕیی ئێران پێی داگرت، کۆماری ئیسلامیی ئێران چارەنووسی گەشەی زانستیانەی وڵات ناکاتە قوربانیی نیگەرانییە ساختەو بێ بنەماکانی بیانییەکان.\nبە پێی ڕاپۆرتی ئیرنا، بەھرامی قاسمی وتەبێژی وەزارەتی کاروباری دەرەوەی ئێران بە دەربڕینی ئەمەی کە کۆماری ئیسلامیی ئێران لە بەر ساڵانێکی دوورودرێژ بایکۆتی ستەمکارانە بەکەڵک وەرگرتن لە چالاکیی لاوان و پسپۆڕانی خۆی لە بواری گەردوونگەڕی، دەستی بە زانستێکی بناغەدارو پتەو ڕاگەییشتووە، پێی داگرت: ئەم زانست و تواناییە تەنیا داگری ڕەھەندگەلی زانستی و تەکنیکییە و بە مەبەستی گەشەو پێشکەوتنی ئێران و دابین کردنی پێداویستییەکانی لە بواری گەردوونگەڕی دا گەڵاڵەی بۆ داڕێژراوە.\nبەھرامی قاسمی وتەبێژی وەزارەتی کاروباری دەرەوەی ئێران وتیشی: ئەم تواناییانە ناوەڕۆکی ناسەربازییانەی ھەیە و قەت لەگەڵ ڕێککەوتنی ٢٢٣١ی ئەنجومەنی ئاسایشت و ھیچ کام لە یاساوڕێسا دیاری کراوە نێونەتەوەییەکان لەم بوارەدا دژنییە.\nقاسمی وێڕای پێداگرتن لە سەر ئەمەی کە تەواوی وڵاتان مافی کەڵک وەرگرتن و بەھرە بردن لە زانست و تەکنۆلۆژیای گەردوونگەڕییان ھەیە، وتیشی: قەت وڵاتانی دیکە بە ھەر بڕوبیانوویەکی یەک لایەنەو نەگونجاو بۆیان نییە بە بۆچوونی ھەڵەو ناڕەوا بیانەوێت گەلانی دیکە لە ھەبوونی تەکنۆلۆژیای زانستیانەو پێشکەوتە بێ بەری بکەن.\nبەھرامی قاسمی وتەبێژی وەزارەتی کاروباری دەرەوەی ئێران ڕوو لە ئەمریکییەکان و فەرانسییەکان وتی: لە ناوچەی قەیران تێکەوتووی ڕۆژئاوای ئاسیا کە لە بەر ناردەی لە ڕادەبەدەرو سەدان ملیارد دۆلاریی چەک و چۆڵی وڵاتانی ڕۆژئاوا بۆ وڵاتانی ئەم ناوچەیە بە ئاشکرا بووەتە ھەمارێکی چەکەمەنی، کارەساتگەلێکی دژی مرۆڤانەی پڕلە شەرم و شورەیی خەریکە لە لایەن ھاوپەیمانەکانی واشێنگتۆن و پاریسەوە دەقەومێت کە دیارە بەر لە چالاکییە زانستی و خۆماڵییەکانی کۆماری ئیسلامیی ئێران دەبێ جێگای پەرۆشی و خەم خواردن بێت.\nئەمریکاو فەرانسا کە بەردەوام بەدووی پاوان کردنی تەکنۆلۆژیای پێشکەوتەی خۆیانن، بانگەشەی ئەوە دەکەن کە گوایە ئەم ھەنگاوەی ئێران لە مەڕ ھەڵکردنی سەتەلایت بۆ گەردوون لەگەڵ بڕیارنامەی ٢٢٣١ی ڕێکخراوەی نەتەوەکاندا یەک ناگرێتەوە.\nسێرگێئی ڕیابکۆف یاریدەری وەزیری دەرەوەی ڕووسیا ڕۆژی سێ شەممە لە ھەڵوێستەکانی ئەمریکاو وڵاتانی ڕۆژئاوا لە ھەمبەر بەرنامەی گەردوونگەڕی و موشەکیانەی ئێران ڕەخنەی گرت و وتی: ئێران بە تاقیکاریی گەردوونی و موشەکیانەی خۆی ھیچ چەشنە ھەنگاوێکی قەدەغەو بە پێچەوانەی یاساوڕێسا نێونەتەوەییەکان و یان ئەو ڕێککەوتننامانەی کە تیای دا بەشدارە، ھەڵنەگرتووە.


ئه‌نجومه‌نی سیاسی كۆمه‌ڵ سه‌ردانی سكرتاریه‌تی ڕێكخراوی خوشكانی ئیسلامی كوردستانی كرد\nپێش 3 هەفتە 61 جار خوێنراوەتەوە\nبه‌مه‌به‌ستی پیرۆزبایی 27 ساڵه‌ی دامه‌زرازندنیان ئه‌نجومه‌نی سیاسی كۆمه‌ڵی ئیسلامی سه‌ردانی سكرتاریه‌تی ڕێكخراوی خوشكانی ئیسلامی كوردستانی كرد.\nشاندێكی ئه‌نجومه‌نی سیاسی كۆمه‌ڵی ئیسلامی كه له ڕێبوار حه‌مه‌د و ئاڤان ئه‌حمه‌د پێكهاتبوون سه‌ردانی ڕێكخراوی خوشكانی ئیسلامی كوردستانیان و كرد و له‌لایه‌ن قومریه محه‌مه‌د به‌رزنجی سكرتێر و كارگێڕ و ئه‌ندامانی سكرتاریه‌تی ڕێكخراوی خوشكانی ئیسلامییه‌وه پێشوازییان لێكرا.\nله دیداره‌كه‌دا شانده‌كه‌ی ئه‌نجومه‌نی سیاسی پاش پیرۆزبایی یادی 27 ساڵه‌ی دامه‌زراندنیان هه‌وڵ و ماندوبوون و چالاكییه‌كانی ڕێكخراوی خوشكانی ئیسلامی وه‌ك یه‌كێك له ڕێكخراوه چالاك و كاریگه‌ره‌كان به‌رزنرخاند، له‌به‌رامبه‌ریشدا سكرتێری ڕێكخراوی خوشكان سووپاسی كۆمه‌ڵی ئیسلامی كرد كه به‌رده‌وام پاڵپشت و پشتیوانی ڕێكخراوه‌كه‌یانی كردووه.


فراكسیۆنی گۆڕان لەبارەی ڤیدیۆی "دانپێدانان"ی سزادراوانی بادینانەوە رایگەیاند، جیاوازی و دژیەكی زۆرە لەنێوان ئەوەی لە دانیشتنەكانی دادگادا لەڕێی نوێنەرانمانەوە گوێبیستی بوین، لەگەل ئەو "دانپێدانانانە" كە لە راگەیەندنەكانەوە بڵاوكرایەوە.\nئاوێنە: فراكسیۆنەكە، كەمێك لەمەوبەر لە راگەیەندراوێكدا وتی"چوار ئەندام لە نوێنەرانمان ئامادەی پڕۆسەی دادگاییکردنی کەیسی ڕۆژنامەنوسان و چالاکوانانی بادینان بون."\nئەوەشی خستۆتەڕو"ئەوەی لەدانیشتنەکانی دادگا گوێبیستی بوین بە بەراورد بە دانپێدانانەکان کە لە راگەیاندنەکان بڵاوکرایەوە، جیاوازی و دژیەکی زۆر دەبینین."\nفراكسیۆنی گۆڕان داوای كردوە لە کاتی پێداچونەوەدا، دادگا ڕەچاوی پڕەنسیپی دادپەروەری بکات بەشێوەیەکی بێلایەنانەو دور لە گوشارە سیاسییەکان بەکەیسەکەدا بچێتەوەو بڕیاری پێویستی لەبارەوە بدرێت و ئازادبکرێن.\nئێوارەی ئەمڕۆ ئەنجومەنی ئاسایشی هەرێمی كوردستان لەراگەیەندراوێكی ڤیدیۆییدا وتەی سزادراوانی بادینان بەناوی "دانپێدانان" بڵاوكردەوە كە تێیدا تۆمەتباریان دەكات بە "سیخوڕیكردن بۆ پەكەكەو چەند لایەنێكی دیكە."\nهەروەها راگەیەندراوە ڤیدیۆییەكە لەلایەن سێ ئەندامی ئەنجومەنی ئاسایشی هەرێمی كوردستان كە پێكدێن لە هەریەكە لە سه‌رۆكی ده‌زگای ئاسایش، به‌ڕێوه‌به‌ری ئاژانسی پاراستن و زانیاری – زانیاری و به‌ڕێوه‌به‌ری هه‌واڵگریی پێشمه‌رگه، رەتكرایەوە. ئەوەش لەكاتێكدایە كە ئەنجومەنەكە سەرجەمی ئەندامانی لە پێنج كەس پێكهاتون.\nدەقی راگەیەندراوەكەی فراكسیۆنی گۆڕان...\nراگەیەندراوێک لە فراکسیۆنی (گۆڕان)ەوە بۆ ڕایگشتی\nچوار ئەندام لە نوێنەرانمان ئامادەی پڕۆسەی دادگاییکردنی کەیسی ڕۆژنامەنوسان و چالاکوانانی بادینان بون.\nلەگەڵ ئەوەی مافی ئەوەمان نییە دەستوەربدەینە کاروباری دادگاکان، ھەمیشە داوادەکەین دادگاکان سەربەخۆ بن، بەڵام ئەوەی لەدانیشتنەکانی دادگا گوێبیست بوین بە بەراورد بە دانپێدانانەکان کە لە راگەیاندنەکان بڵاوکرایەوە، جیاوازی و دژیەکی زۆر دەبینین. بۆیە داوادەکەین لە کاتی پێداچونەوەدا، دادگا ڕەچاوی پڕەنسیپی دادپەروەری بکات بەشێوەیەکی بێلایەنانەو دور لە گوشارە سیاسییەکان بەکەیسەکەدا بچێتەوەو بڕیاری پێویستی لەبارەوە بدرێت و ئازادبکرێن.\nفراکسیۆنی گۆڕان لە پەرلەمانی كوردستان


شاندێکی هەردوو وەزارەتی بەرگری و دەرەوەی ئەمەریکا سەردانی شاری مەنبج دەکات\nشاندێک لە هەردوو وەزارەتی بەرگری و دەرەوەی ئەمەریکا ئەمڕۆ پـێنجشەممە سەردانی شاری مەنبجی باکوری سوریایان کرد و لەوێ لەگەڵ کاربەدەستانی شارەکە کۆبوونەوە.\nشاندەکە کە پـێکهاتبوو لە هەریەک لە باڵیۆز ولیەم ڕۆبەک، ڕاوێژکاری وەزارەتی دەرەوەی ئەمەریکا بۆ کاروباری سوریا و جەنەڕاڵ جەیمی جارارد، فەرماندەی ئۆپەراسیۆنە تایبەتەکانی هاوپەیمانان لە عێراق و سوریا کۆبوونەوەیەکیان لەگەڵ ئیبراهیم قەفتان و زەینەب قەنبەر هەردوو هاوسەرۆکی ئەنجومەنی بەڕێوەبەری شاری مەنبج ئەنجام دا.\nهەروەها شاندەکە سەردانی ناو شاری مەنبجیان کرد و لە نزیکەوە چاویان بە خەڵکی شارەکە کەوت.\nئیبراهیم قەفتان لە لێدوانێکیدا بۆ دەنگی ئەمەریکا گوتی" پەیامی ئەم شاندەی ئەمەریکا بۆ خەڵکی مەنبج ئەوەیە(ئێمە لەگەڵتانداین لەسەر مەنبج مەترسن، مەنبج سەلامەت و ئارامە)، ئەمەش ئەوەیە کە خەڵکی و بەڕێوەبەرایەتی مەنبج دەیانەوێت."\nهەروەها ئیبراهیم قەفتان گوتی ئەمە دڵنیایی دەدات کە سیناریۆکەی عەفرین لێرە ڕوونادات.\nجێی ئاماژەیە لەگەڵ دەسـتپـێکردنی ئۆپەراسیۆنە لەشکریـیەکەی تورکیا بۆ سەر عەفرین لە 20 ی مانگی یەک، سەربازانی ڕووسی لە خاڵەکانی چاودێری عەفرین کشانەوە. چاودێران دەڵێن تورکیا بەبێ بوونی گڵۆپی سەوز لە لایەن مۆسکۆوە نەیدەتوانی هێرشی سەر عەفرین ئەنجام بدات. ڕووسیا بوونی هێزەکانی ئەمەریکا لە سوریا بە مەترسـیـیەک دادەنێت بۆ سەر بەرژەوەندیـیەکانی لەو وڵاتەی ڕۆژهەڵاتی ناوەڕاست کە بنکەی هێزی دەریایی خۆی لێـیە.\nبۆ بینینی وێنەکان کلیکی سەر وێنەکە بکە\nسەردانی شاندێکی هاوبەشی هەردوو وەزارەتی بەرگری و دەرەوەی ئەمەریکا بۆ مەنبج


به‌ڕێز ترامپ، ئێران کۆریای باکوور نییه - Mehr News Agency\nAP ١٣٩٧ Mordad ١٠ ١٠:٠٦\nNews Code 20683\nبه‌ڕێز ترامپ، ئێران کۆریای باکوور نییه\nفه‌رمانده‌ی سوپای پاسدارانی ئێران، به بڵاو کردنه‌وه‌ی نامه‌یه‌ک وڵامی داواکاری سه‌رۆک کۆماری ئه‌مریکا بۆ دیدار و گفتوگۆ له‌گه‌ڵ به‌رپرسانی ئێرانی دایه‌وه.\nبه ڕاپۆرتی ئاژانسی مێهر، له نامه‌که‌ی سه‌رله‌شکه‌ر محه‌مه‌د عه‌لی جه‌عفه‌ری، فه‌رمانده‌ی گشتی سوپای پاسدارانی ئێراندا هاتووه: به‌ڕێز ترامپ ئێران کۆریای باکوور نییه که وڵامی ئه‌رێنی به گفتوگۆ و دانوستانی ئێوه بداته‌وه. بزانن که خه‌ڵکی ئێران دین و ئیمانیان به ده‌ستی ئیمام خومه‌ینی و به ئیسلام به‌هێز بووه و جیاوازی زۆریان له‌گه‌ڵ ئه‌و گه‌لانه هه‌یه سته‌م قبوڵ ده‌که‌ن، ئه‌وان هه‌رگیز مۆڵه‌ت به دانوستان و گفتوگۆ له‌گه‌ڵ شه‌یتانی گه‌وره ناده‌ن.\nبه‌رپرسانی ئێران کڵاوی سیناریۆ فریوده‌رانه‌که‌ی ئێوه ناخۆن و به باشی ده‌تانناسن و ئه‌زمونی شتی وایان هه‌یه.\nبه‌ڵام ئێوه سه‌رۆک کۆمارێکی بێ ئه‌زموون له گۆڕه‌پانی سیاسه‌ت دان که له جێگه‌ی سیاسه‌ت کردن هه‌مان ڕێوڕه‌سمی کۆن و سووکی بازه‌رگانیتان له به‌ر گرتووه و نائاشنان له‌گه‌ڵ ئه‌لف و بێی خۆڕاگری و ئازادیخوازی. سه‌رۆک کۆماره پێشووه‌کانی ئه‌مریکا که یان سیاسی بوون یان که‌سایه‌تی سه‌ربازی، زۆر باشتر له ئێوه ده‌یان زانی که ئێران و ئێرانی هه‌ڕه‌شه‌ی لێ ناکرێت و له به‌رانبه‌ر هه‌موو هه‌ڕه‌شه و گوشارێکی بیانی یه‌کگرتوو و یه‌کدڵن.\nله شاره‌زایان و لێهاتووه‌کانی وڵاته‌که‌تان بپرسن ئایا ئه‌م گه‌مه‌ی ئێوه‌یان قبووڵه و دانی پێدا ده‌نن که ئه‌نجامێکی ده‌بێت؟ زانیارییه نه‌هێنی و ئاشکراکانی ئێمه ئه‌م بابه‌ته پشت ڕاست ناکاته‌وه.\nئێوه ئه‌م خه‌ونه ده‌به‌نه ناو گۆڕ که به‌رپرسانی ئێران له ئێوه داوای دانوستان بکه‌ن یان مۆڵه‌تی دیدار له‌گه‌ڵ ئێوه له خه‌ڵکی خۆیان وه‌ربگرن. هه‌رگیز وه‌ها ڕۆژێک نابینن. به‌رده‌وام بن له چاوه‌ڕاوانی له کۆشکه ڕه‌شه‌که‌تان و له خه‌ونی دیدار له‌گه‌ڵ به‌رپرسانی ئێران بگه‌وزن. دڵنیا بن که ئه‌مه خه‌ونێکه تاکوو کۆتایی سه‌رۆک کۆماریتان له‌گه‌ڵ ئێوه ده‌مێنێته‌وه و ته‌نانه‌ت بۆ سه‌رۆک کۆماره‌کانی داهاتووش هه‌ر ده‌بێته خه‌ون.\nده‌وڵه‌ت و خه‌ڵکی گه‌وره‌ی ئێران پشتیان له پشتی یه‌کتره و به ئیمان به خودای گه‌وره و بوونی ڕێبه‌ری باڵا و سامانه ناوخۆیی و سروشتییه‌کان گه‌ماڕۆ سته‌مکارانه‌که‌ی ئێوه تێده‌په‌ڕێنن تاکوو به ڕاوه‌ستان و خۆڕاگری خۆیان به سه‌رکه‌وتنی کۆتایی و شکستی سیستمی سته‌مکاری و داگیرکاری جیهانی ده‌گه‌ن.


November 11, 2017 - 9:05 PM کۆدی هه واڵ : 866213 سه ر چاوه : CKB.ABNA24 Link:\nگەورەترین خەمی ئەم رۆژانەی بەرپرسە لوبنانی و سعودییەکان، چۆنیەتی بەڕێوەبردنی قەیرانی گڕگرتووی نێوان ئەو دوو وڵاتەیە، کە تاوەکو دێت قورستر، چڕتر و قووڵتر دەبێت، کەسی یەکەمی حیزبوڵڵای لوبنانیش دەڵێ "هێرشی ئیسرائیل، گەورەترین مەترسییە کە سعودیەکان دەیانەوێت بۆ سەر لوبنان دایبڕژن".\nلەدوای چەند رۆژێک لە دەستلەکارکێشانەوەی سەعد حەریری، سەرۆکوەزیرانی لوبنان لە پۆستەکەی، کە سعودیە بە بڕیاری بێگەردی حەریری ناویدەبات و، ئێران بە بڕیاری زۆرەملێی ریاز لەقەڵمی دەدات، حەسەن نەسروڵڵا، ئەمینداری گشتیی حزبوڵڵای لوبنان لەمیانی گوتارە تایبەتەکەی بە چلەی ئیمام حسێن، گەرمتر لە ساڵانی رابردوو دژ بە سعودیە وەستایەوە.\nسەید حەسەن نەسروڵڵا، ئەمینداری گشتیی حزبوڵڵای لوبنان لە گوتارەکەیدا جەختی کردەوە لەوەی "مەترسیدارترین شت، کە بەدڵنیاییەوە ناشمانترسێنێت، هاندانی ئیسرائیلە بۆ لێدانی لوبنان. من، دەربارەی لێکدانەوە قسە ناکەم، برایان و خوشکان و تەواوی خەڵکی لوبنان، من دەربارەی راستییەکان قسە دەکەم".\nسەید حەسەن نەسروڵڵا هەروەها رایگەیاند "سعودیە و بەرپرسەکانی شەڕیان دژی لوبنان و حزبوڵڵادا راگەیاندووە"، گوتیشی "ریاز هەوڵ دەدات سەرۆکوەزیرانی نوێ بەسەر لوبناندا بسەپێنێت و، حەریری لە پێگە سیاسییەکەی دووربخاتەوە و سەرۆکێکی نوێ بۆ رەوتی موستەقبەل دەستنیشان بکات".\nدۆخی لوبنان نیگەرانی ئەمریکییەکانی ورووژاندووە، لە راگەیەندراوی وەزارەتی دەرەوەی ئەمریکا کە لەزاری ریکس تیلەرسن، وەزیری دەرەوەی ئەو وڵاتەدا بڵاوکراوەتەوە، جەختکراوەتەوە لەوەی واشنتن پاڵپشتی لە سەروەری و سەربەخۆیی لوبنان و دامەزراوە سیاسییەکانی دەکات و، سەعد حەریری بە هاوبەشی راستەقینەی ئەمریکا ناوبرد.\nلە راگەیەندراوەکەدا باسی ئەوەش کراوە "لە لوبناندا هیچ رۆڵێک یان شوێنێکی شەرعی بۆ هێزی دەرەکی و، میلیشیا و هێزە چەکدارەکان جگە لە هێزی ئەمنی شەرعی ئەو وڵاتە نییە" و، هۆشداریشی دا لەوەی هەر لایەنێکی لوبنان و دەرەوەی لوبنان ئەو وڵاتە بکاتە گۆڕەپانێک بۆ یەکلاییکردنەوەی شەڕی بەوەکالەت.\nهاوکات یزرائیل کاتز، وەزیری هەواڵگری ئیسرائیل هەڵوێستی تەلئەبیب سەبارەت بە لوبنان خستەڕوو و رایگەیاند "دەستلەکارکێشانەوەی حەریری رێگا بە ئیسرائیل دەدات بۆئەوەی لەناو نەتەوە یەکگرتووەکاندا و لەگەڵ ئەنجوومەنی ئاسایش، ئەمریکا و فەرەنسا و وڵاتانی دیکە سەرۆکایەتیی پرۆسەیەک بکات و، داوای جێبەجێکردنی پرۆژەبڕیاری 1701 بکات، کە داوای چەکداماڵینی حیزبوڵڵا و دوورخستنەوەیان لە باشووری لوبنان و، نەهێشتنی هەموو میلیشیاکان لە باشووری لوبناندا دەکات".\nنەهێشتنی میلیشیاکانی باشووری لوبنان، بەگوتەی حزبوڵڵای لوبنان، خەونێکی سعودییەکانە کە هەرگیز نایەتەدی.


گۆڕستانی شەهیدانی حاجی ئاڵیکەندی بۆکانیش تێکڕووخێندرا | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران گۆڕستانی شەهیدانی حاجی ئاڵیکەندی بۆکانیش تێکڕووخێندرا\nگۆڕستانی شەهیدانی حاجی ئاڵیکەندی بۆکانیش تێکڕووخێندرا\nدوابەدوای ڕماندن و کاول کردنی گۆڕستانی شەهیدان لە باژێڕی قوروە، ئەمجارە گۆڕستانێکی شەهیدانی حیزبی دێموکرات و کۆمەڵە لە بۆکان، تێکدرا.\nڕۆژی کورد: ئەمڕۆ دووشەممە 25ی گەلاوێژی ١٣٩٥ی هەتاوی، هێزەکانی ڕژیم، گۆڕستانی پێشمەرگەکانی حیزبی دێموکرات و کۆمەڵەیان لە گووندی “حاجی ئاڵی کەند”ـی باژێڕی بۆکان، کاول کرد و تێکیاندا.\nهەواڵنێری مافی نیوز ویڕای پشتڕاست کردنەوەی ئەو هەواڵە گوتوویەتی: “هێزە ئینتزامییەکانی کۆماری ئسیلامی هاوڕێ لەگەڵ چەند کەسێک لە بەرپرسانی شارەوانیی ئەو باژێڕە، بەیانیی ئەمڕۆ و بە چەند هۆکارێکی بێ بنەما، ئەو گۆڕستانەیان تێکڕماندووە:”\nهێزەکانی ڕژیم هەروەها بە خەڵکی ئەو گوندەیان گوتووە ئەگەر بێت و ئەو گۆڕستانە نوێژەن بکرێتەوە یان کەسێک لە خاوەن گۆڕەکان و بنەماڵەی خاوەنی شەهیدەکان بیهەوێ گڵکۆکان دابنێتەوە دەبێ دەزگا پەیوەندیدارەکانی ڕژیم، ئاگادار بکەنەوە”.\nهەروەک لە هەواڵەکانی ناوەندی ڕۆژی کورددا هاتبوو، ڕێکەوتی ٢٥ی پووشپەڕی ئەمساڵ گۆڕستانی شەهیدانی قوروە لە لایەن ڕژیم، وێران کرا و دواتریش گڵکۆی گۆڕی شەهید فواد مستەفا سوڵتانی شکێندرا و بێ ڕێزی پێکرا.\nتا ئێستاش ڕماندنی ئەو گۆڕستانانە و شێواندنی گڵکۆی شەهیدانی حیزبی دێموکرات و کۆمەڵە لە لایەن ئەو دوو حیزبەوە هیچ کاردانەوەیەکی لێنەکەوتۆتەوە.\nبابەتی پێشووشوناسی 7 مێرمنداڵی مەحکووم بە سێدارەی کورد\nبابەتی دواترکۆڵبەرێکی تری کورد، ئەمڕۆ کوژرا


بەراوردێک لەنێوان ژەهرخواردکردنم و هەوڵی تیرۆرکردنم ... نووسینی مەلا بەختیار\nهەموو مرۆڤێک هەر دەمرێ مردنیش بەگشتی تەمەنی بۆنیە. هەموو مرۆڤایەتی هاوقەبرین. بەڵام کەسانی سیاسی، پێشمەرگە، فەرماندە و بەرپرس، دەبێ چاوەڕوانی مردنی نائاسایش بکەن. حکومەت بەردەوام هەوڵی کوشتنی داوم. چەندجارێکیش هەوڵەکانیان جێ بەجێ کردوە. بەڵام ڕێکەوت پاراستومی. لەشەڕی ناوخۆدا، کە قەت نەدەبوو ئەوەندە درێژە بکێشێت (1976 -1998) دووجار پارتی هەوڵی لەناوبردنی داوم. ئنجا هێزەکانی قاعیدە و داعشیش چەندجارێک هەوڵیانداوە تیرۆرم بکەن. لە سلێمانی، فڕانکفۆرت و دوزخورماتوو، دیسان دەرباز بووین.\nبکەم. مێژووی تیرۆرکردنەکانم هەمیشە لە لایەن فاشتەکان و قاعیدەی ڕەشەکوژەوە، یان لەئەنجامی شەڕی ناوخۆوە بووە. ئەوانەی لەسەنگەری دوژمنایەتی یەکێتیەوە، هەوڵی تیرۆرکردنی من و هاوسەنگەرەکانیان داوم، تەنانەت سەرۆک مام جەلال و شادڕەوان نەوشیروان و سەرکردەی تریش، هەروەها لەکاتی سەرۆک وەزیراندا کاک کۆسرەت و دکتۆر بەرهەمیش هەوڵی تیرۆرکردنیان درا. ئەوکاتە دەمانزانی بۆ هەوڵی تیرۆرکردنمان دەدرێت، چونکە لەسەنگەرەکانی پێشەوەی شۆڕشگێڕێتی و دیموکراسیدا بووین (دوورلەئێستا) بەڵام دوای ئەوەی یەکێتی لەپەیامە مێژوییەکەی بەهۆی زاڵبوونی بەرژەوەندی خۆپەرستی و دەستەگەریەوە، بەهۆی دەستخستنە ناو بازاڕو بازرگانی ناشەرعیەوە، یەکێتی بەڕواڵەت ئەیویست هاوسەنگی بەدی بێنێت، بەڵام بەکردەوە لەدوای چوارەمین کۆنگرەوە، سەنگی پێش کۆنگرەشی لەدەست دا. لەم هەڵبژاردنەی عیراقدا 300 هەزار دەنگدەر، متمانیان لە یەکێتی سەندەوە.\nئێمەش کە تاوانەکەمان بەرامبەر ئەنجام دراوە، لەبەر دابونەریتی کوردەواری و شکۆی مام جەلال، ئارام، عەلی عەسکەری، شیهاب، دکتۆر خالد، شێخ حسێنی یەزیدی، سەعدی گچکە، ڕەوف بەگ، ڕەسول مامەند، سەید کەریم، ملازم تایەر علی والی، تاد. . . ناتوانین بەدڵی خۆمان باسیشی بکەین.\nئەو شەوەی لەکونە گورگ 25/12/1977 هەوڵی کوشتنیان داین بەشایی شۆڕشگێڕانم دەزانی، ئەو ڕۆژەی دوو خۆکوژ خۆیان پیا تەقاندمەوە لە 25/10/2005 بەشانازی ڕۆشنگەریم ئەزانی. ئەو ڕۆژەی لەگەڵ شێخ جەعفەر لەدووزخورماتو (ْ 28/8/2014) کەوتینە بۆسەی داعشەکانەوە بەسەر بڵندی بەرەنگاری تاریکپەرستی و هێزی خۆکووژم ئەزانی.\nبەڵام ئێستا بچمە سەر قەبری مام جەلال بڵێم چی؟ بچمە تەنگی سەر چی بەئارام بڵێم؟ بەشیهابی شێخ نوری بڵێم ئێوە کەم ژیان و کەڵ ژیان. بەڵام ئێمە زۆرتر ژیاین کەچی خەریکە بە (کەررری) سیاسی لە سەر هەڵوێستەکانمان لەناو ئەبرێین.\nچی بە کاک کۆسرەت بڵێم، کەی قەول و قەرار وابوو؟ کە بە ئەنجومەنی باڵا ڕازی بووین بۆئەوەی کێشەکانی یەکێتی لەناو کۆنگرە قوڵتر نەبێت، کەچی هەوڵی لەناوبردنمان دەدرێت. قەت نەدەبوو ئەنجومەنی باڵا رێبدا یەکێتی بگاتە ئەم ڕۆژگارە نالەبارە. ئەگەر کێشەکانمان پێ چارەسەر نەکرایە، دەتوانرا وای بەسەرنەیەت. بەداخەوە خراپتریش بەڕێوەیە.\nبێ هەڵوێست نابن و لێناگەڕێن یەکێتیەکەی مام جەلال و کاروانی شەهیدان و تێکۆشەرانی کۆڵنەدەر لەمە زیاتر هەڵبدێرێ. هەڵیشنادێرێ. . قەت هەڵنادێرێ.